DONALD TRUMP AN THLOHTUK CANG, KHANGH DIH ATIMH CANG – The Chinlung Post\nDONALD TRUMP AN THLOHTUK CANG, KHANGH DIH ATIMH CANG\nDonald Trump nih Iran bomb in tthuat atimh, Amah ruahnak petu pawl nih biataktein an khap. Donald Trump nih White House ah a chimmi cu Iran nih hin nuclear hriamnam ser atimh caah bomb in tthuat ahau, Cun Iran hi Cruise missile in tthuat ahau tiah a chim. Asinain amah ruahnak petu hna nih hithil tuah asi ahcun buainak fakpi in a chual sual lai tiah Donald Trump cu an thloh tiah The New York Times nih alanghter.\nNaite ah khan Donald Trump nih amah ruahnak petu cu Iran konghe pehtlaiin chim biaruahnak an ngeih hna. Meeting ah hin US Joint Chiefs of staff Gen. Mark Milley le Acting Defense Secy thar asimi Christopher Miller siseh, Secy of state mike pompeo culawng siloin Vice president Mike Pence hna zong an i tel. Trump nih atubantuk Iran tthuat atimhnak aruang cu UN Watchdog international Atomic Energy Agency hna nih Iran nih hin Nuclear bomb ser khawhnak ding 12% in karhter an ti caah asi.\nTrump cozah le Israel nih cun Iran nih Nuclear hriamnam angeih ding an duh lo ti asi. Iran nih hin Obama rianttuannak thawngin rampi panga ah Iran Nuclear hnatlaknak a rak tuah. Cu remnak an rak tuahmi ahcun Iran nih 202.8kg a rak ngeihmi kha 300kg tiang ngeih kho dingin an rak ti, Hi pin anganmi cu ngeih lo ding tiah rak ti asi. Asinain atu ahcun 2105.4kg angeih cang ti asi.\nTuthla le bangah cun 2442.9kg bak angeih cang lai ti asi. Curuangah atubantuk in Iran cu tthuat atimhnak bik hi asi. Hi konghe pehtlaiin Israeli Ambassador to US asimi Ron Dermer nih atimi cu Joe Biden nih aliamcia kum 2015 ah khan Obama Admin nih Iran nuclear deal an rak tuah. Trump Admin nih an chuahtak tthanmi hi an pehzulh ding asilo. An peh zulh asi ahcun fak ngaiin ti asi lai.\nJoe Biden nih hin Middle East hrawngah remdaihnak hi akalpi in aruah timhlamh ding asi asi tiah a chim. Trump Admin hna nih Obama Admin rak tuahmi cu Israel caah ttihnung asi tiah biatak tein an rak doh i, kum 2018 ah an rak chuahtak. US nih achuahtak mi kongah hin UK, France le Germany hna nih US thiltuah ning cu an rak soisel ve hna. Cuthok cun Iran le US dirhmun hi achia chin lengmang cang.\nRelchih: USA Election Pehpar Thar. Narelhlanah biacah kan duhmi cu kei hi Trump a dirpimi ka si caah na relhlanah theiter cia ta kan duh. na huamlo ah cun relo kha na caah atha deuh, Pathian a biami ka si ve. Tei le teilo nakin nakin a biapi deuhmi cu khawika dah na um , khawika dah na dir, ahodah na tanh biatak tihi chim hmasa ka duh. Nihin nitiangah a hodah teitu asi ti cu chimkhawh asi lo. Sihmanhsehlaw a ra laimi ni tlawmpalah cun tuanvo ngeitu nih a nih hi timi a thanhte ko lai.\nCu lakah a pehparmi tlawmpal cu a tu an buaipimi state pawl hi thimzan November 3 ah cun Trump nih ateinak state deuh longte asi. November ni 4 zingka 2:30 hrawng in Joe Biden nih vote tamtuk ai thlau cangmi kha avun detthan i teinak anehhnu nihkhat rauhah an vun pek. Cucu Trump nih acohlan khawhve lo caah vote relthan dingin tazacuainak cu ahung chuak. Media nih Trump hi an dirpi duhlo, Joe Biden an hawipa lihchim kha na tanh ve.\nHi thil an tuahmi chungah an buaibainak hrampi cu Mail in vote kuat, thlakkha asi. Cu vote mail kuatkha adikmi cu sisehlaw a hopoah nih teitu cu teinak an coter ko hnga. Nain Joe Biden le an tanti hawi Democratic pawl cu Mithi cia vote kha an lak i ithimnakah Joe Biden vote an tlakter ve hna. Cun minung state dangta kha an lak i state dangah vote an thlakter rih hna.\nCulong a si lo, Trump minthut ai lomi pa 8 bak te Joe Biden vote an thlahter rih. Cun Min tellomi pawl kha arannak in vote an thlakter . Trump vote kha an hlawnhpiak , azat cu hngalh asi lo nain atamtuk hrinhran. Cun ithimnak vote relmi chungin Trump vote kha Joe Biden leiah an thial rih, Mipi nih Trump vote an pekmi kha an delete piak rih, cu long asi lo.\nPost Office nih mail ni luanhnu ah an tuahmanh lomi vote a rannak an vuntuahcawp i, tuahmi cu a tlaihnu ah an vun pekthan rih hna nain ani caan kha election nih chungah aphanmi asi tiah an thlen rih. Aruang cu Joe Biden nih ateicang tiah an i lawmh lioah Trump nih vote tumtuk atei caah asi. Tutan ithimnakah hin a hlanpi in tubantuk kan tuahlai tihi an rak itimhmi hrimhrim kha asi cu afiang. Democratic party nih hin a thli in tawrle cheng in ziknawh an hman ti cu chim haulo a si ko cang.\nAtutan an buainak hi afawi lailo, hlanpi in an thil tuahmi an rak fiarnak kha mual apho khi asi cang caah mipi thinlung chungah a cam cang lai , caah hinak asanglei an panh kho, Media nih Trump an tanh duhlo tikah Trump nih a mah tein media kha i ser ve. cucu Twiter le Facebook page ai ser i, nan hmuhmi kha ka chim u tiah a ti ve tikah media nih an thanh piak duh lomi, an tialpiak duhlomi kha amah te bakin aithanh a langter caah media nih an tei khawh lonak cu a si.\nFollow a tamtuk angei i, Media pawl cu sunhzatlak nih a den hna million tampi nih an chuahtak hna caah nihlawh an i pe kho tilo caah an riantuan minung anrian in an dinhter hna.Trump cu Tihmi angei lo, mirum a si long silo in a fimve hrimhrim biachim zong a thiam. Trump a soiselmi hna zohtikah an chungah khuachia a um ti cu afiang. Amah party lila nih an dirpi duhlo nain amahlong adir, Cozah kan bia lo Pathian abiami kan si ati.\nA sualnak kumli chung an kawl amah thlakhawhnak ding caah a lamkip an dah , an thaw lehlam acham deuh chinchin anmual lehlam apho deuhdeuh ve. Andoh deudeuh an mual apho deuhdeuh ve. Khuaruahhar taktak mangang taktak cu asi ko. Cucu Pathian nih athimmi a dirpimi le fimnak hngalhkhawhnak le hngalhthiamnak a pek i a dirpi zungzal caah asi. Atu i Joe Biden teinak an pekmi State ah hin teinak ahmuhthan ko lai cucu kan i ruahchanmi cu asi ko.\nVuleiah hi ahohmanh atlingmi kan um lo an umlo nain Trump tluk in USA ram adawmi ka hmu rih hna lo, atuanman thlahlawh mi sifak apek ko buah a dawtnak an hmuhpiak kho hrim lo,Abraham lincoln chang a i.Nihin laimi tampi nih Trump hi a hua taktakmi kan um kho me, cucu kan chung ummi nih a remlo caah asi ko. Obama chan kha kiarthan kan duh caah asi ko lai. Kan tuah tawnmi kan ngah tawnmi a kan phihpiak hna si kho ve ko, kan mawh ve lo.\nKhrifa nih kan tleihtleng taktak cu tutan ithimnakah hi a lang tiah ka ruah. Adeu le atak a langfiang bik ko ka ti.Kha ka bia athaw i ka bia asau, tutan thimnakah cun Trump nih teinak puanrang atarthan lai cucu ka chunmang zong asi i, atak zongin kan hmuh ko lai. Atu atangmiah hin Pennsylvania (vote 20) Georgia(vote 16) Arizona (vote 11) a tu ahmuh ciami 232 +20+16+11 =279 a si lai i, adang hi a lak thanzongah atha alakthan lo zongah a zeihamh a herh ti lo.\nHihi cu a rauh hlanhah an fiangte ko lai. Minnesota, Michigan zonghi kanmah ta an si te ko lai. apahnih hin vote 16 an ngei .Ahopaoh teitu si ka duh lo, fiangte in Pathian atanhmi khrihfa akan dawmi rian a thiammi ka duh caah Trump hi ka tanh bak. Obama chan cun zan mitkuh athaw lo, rian a har misual an karh. Tihphannak chungah kan dir kha bantuk kha hmuhzong ka duh tilo. Pathian biaklio caanah bawmpuah atam meithal iakahnak atam .\ncucu na duhthanah Joe Biden kha tanh ko. Ka chunmang cu a hlanpi Election hlanpiah ka rak tar cang ka facebook page ah, cubantuk te in January ni 20 cu Trump nih thutnak kha pehthan ko lai. Keimah cawngthai in kathai, a duhmi zalawngte in relkhawh asi. Hawitha tampi ka duh, Pathian hi kan himnak le kanthazang kan ruahnak dihlak nunnak cu asi. Atu kan nun hi Pathian thluachuah asi.\nIthim dingmi pakhat ka ngei cucu Jesuh khrih a si, cucu a zum i Pathian atanhmi cu ka tanhve bak hna, ka dirpi ve bak. Cafang palhnak le tlinlonak tampi a um kho ka vun remhpah than te ko lai. Reltu nan dihlak cungah Jesuh khri deihnak le hnangamnak um cio ko seh. Nan tuan kawlnak nan thlacamnak cungah Pathian nih hlawhtlinak he na umpi cio ko hna seh. Credit: Joseph Thawng Z Ting\nTUTHIMNAK OFFICIAL RESULT LE KAWLRAM PARLIAMENT TTHUTDEN UMTU NING


NUG Cozah Kong He Pehtlai In Dr. SaSa Nih Fiang Pop In A Van Langh Ter Cang Ko Hih – Onlinenungak\nNUG Cozah Kong He Pehtlai In Dr. SaSa Nih Fiang Pop In A Van Langh Ter Cang Ko Hih\nMyanmar ralhrang ralkap nih NUG cozah pawl cu ram dang mi an i bochan hna tiah ralkap nih an ti mi cung ah a tu bantuk in Dr SaSa nih a leh hna. Ralkap pawl nih NUG cozah nih ramdang mi pawl an i bochan an ti mi bia hi bia hman lo mi a si. Ramdang mi kan i bochan hna silo in ramdang mi he kan kal ning kha ai khah dih ruang tu ah khan a si tiah fiangte in Dr SaSa nih fianter nak a neih.\nVawlei cung ah ram thawng ram lian a si mi ramdang pawl hi kan i bochan hna ruang ah silo in, an mah ramdang pawl hi Democracy ram an si bantuk in kanmah NUG cozah zong hi Democracy a duh mi kan si ca tu ah hin kan lam ai khah ruangah hin a si. Kan i bochan hna ruang ah cun a si loh. Kanmah NUG cozah cu mah pumpak that nak caah rian a tuan mi kan si loh. Kan minung hawi kha minung bantuk tein pehtleih nak kan tuah hna.\nCuti cun tha tele dawh tein pehtleih nak kan tuah hna iDemocracy i a man a that nak kha kan kal pu caah khan ramdang mi he kan i lawh nak hi a si.ramdang mi zong hi Democracy kha an upat caah Democracy a upat mi hna kha kan mah zong nih kan upat ve hna caah lungrual tein hmunkhat te ah kan tanti nak hna hi a si. Anmah kan i bochan hna ruang ah zeihmanh a si loh.\nMinung hawi cung ah dawtnak lungthin a nei mi ram le minung pakhat nih zalen nak a neih nak le miphun thleidan nak a neih lo mi ram pawl i hruai nak kha kan duh mi cu a si. Ram mipi pawl caah dik tele hman tein rian a tuan mi kha mipi pawl caah kan herh. Cucaah cu bantuk i a rak htuai tu ramdang pawl hi pehtleih nak kan neih nak hna hi a si. NUG cozah he pehtleih nak a tuah mi ramdang hruaitu pawl vialte hi thilhman a tanh i thil dik a duh mi an si.\nCucaah NUG cozah nih cun myanmar ram mipi vialte caah that nak caah khua a khang mi kan si caah ramdang mi pawl nih thilhman a tanh mi miphun an si bantuk in NUG cozah he pehtleih nak thaten kan ngeih khawh mi hi a si. Ramdang mi pawl hi an mah ram cu ram mipi pawl nih zalen nak an hmuh bantuk in kanmah myanmar ram mipi vialte zong ho zalen nak hmu hna seh tihi an kan duhpiak ve caah a tu bantuk in NUG cozah he biatak tein pehtleih nak an kan tuah hi a si.


Trump cung ah thil an tuah mi nih US a hninh bak hoi cang. Vawlei ngai hi aw!!\nTu lio US thawnpang a linsa ngai mi, mipi nih thei le zoh an duh ngai mi cu, a voihnihnak Debate an tuah ding mi October 22 hi a si. A voihkhatnak ah Democrat pawl nih teitu kan si an ti, Republican pawl nih teitu kan si an ti\nPresidential debate final cu Ocotber 22 ah ngei a si cang lai. Fiangtein thawngthanhnak tuah a si cang, A voihnihnak Debate ant uah mi ah, hruaitu rian ttuantu ding(moderator) caah an thim mi kongah mi tampi nih soiselnak an ngei\nA voihkhatnak Debate ah tuah mi a khan Moderator caah Wallace Chris cu thim a si. Amah hi Fox News a si, natein Trump dohtu le Democratic party ah register tuahtu a si.\nA voihnihnak debate caah US ah media lar ngai mi, C-SPAN ah kum tampi rian a rak ttuan cang mi, Democrat party a si mi, Joe Biden office ah rian a rak ttuan cang mi Steve cu thim a si. Natein lih le hrokhrawl in Trump a soisel ruangah le thil a tuah ruangah a rian ttuannak C-SPAN in phuah a si\nAtu a voihnihnak debate, 22 october ah tuah ding mi ah, moderator caah Democrat lei ah a vote peng mi. Democratic party ah register a tuah mi, Kristen Welker cu thim a si. Amah hi NBC News ah rian ttuan tu a si.\nKum 2011 thawk in NBC ah rian a ttuan. Welker Family nih Barack Obama caah $20,000 leng fund ah an rak pek cang, Joe Biden’s 2020 campaign caah $3,300, an rak pek ve cang. Cun kum 2016 ah Hillary Clinton caah $2,100 an rak pek cang.\nA dangah, Democratic National Committee hmang nak ding caah $7,300 an rak pek hoi cang. Kum 2012 ah Welker hi The Obama’s admin nih Christmas celebration an rak tuah lio ah a tel ve mi a si. Credit-RTK\nBe the first to comment on "Trump cung ah thil an tuah mi nih US a hninh bak hoi cang. Vawlei ngai hi aw!!"


Nancy Pelosi cu Media hna nih bia hal an timh, leh ngam lo in atli tak diam, afghan ram kong ah acoyah thar adir lai?? – Kawltu Team\nNancy Pelosi cu Media hna nih bia hal an timh, leh ngam lo in atli tak diam, afghan ram kong ah acoyah thar adir lai??\nSpeaker Pelosi, pre-planned Women’s Equality Day event San Francisco ah a hman, Reporters hna nih Afghanistan ram buainak kong ah bia hal an timh nain an tli tak ko kha mu! statement ka chuah cang kha ati daih ko, Nihin ah khan Pentagon Chief Austin nih congressional leaders hna Afghan bomb puak ah briefing an pek, Nacy Pelosi nih Women’s Equality Day ah Joe Biden’s Build Back Better plan promote a timh. September 19 tiang asi lai, Lower House hna nih hin session an idinhter lai.\nHouse Minority Leader Kevin McCarthy nih August 31 Withdrawal Deadline hlan ah, Pelosi cu Session auh zawk ding in fakpi in nawl asi, McCarthy nih hin Americans vialte hruai asi khawh nak hnga, Legislation pass a duh nain Pelosi nih zei ah arel piak lo, CBS journalist Ed O’Keefe nih “Nancy Pelosi a tliknak kip ah azulh ve peng an ti, Pelosi nih hin aduh ah cun Session hi a auh khawh ko, Afghanistan ah thil cang mi hi Donald Trump President can lio cu sisehlaw, Pelosi hi zeitin dah an cawlcang hna??\nIslamic Emirates Afghan acoyah tuanchung ding ah “Caretaker Government dirter asi cang lai,\nAl-Jazeera news ah Taliban nih Western-backed administration an hlonh dih cang caah, Afghanistan lo rak zohkhenh chung ding ah, caretaker government tuah timh asi, Taliban sources nih Al Jazeera an chim ning ah cun, caretaker government ah hin Afganistan ah miphun dang dang ethnicities & tribal backgrounds hna an tel dih lai an ti.\nZei maw zat nih min an pek cang Afghanistan ram rak zohkhenh chung ding ah pek cang asi, A Tu tan caah cun caretaker government nih hin zeitik tiang dah, function hi an kalpi lai timi cu fiang in chim khawh asi rih lo, Afghanistan’s ethnic diversity hi an ram chung politics ah zong ah an buainak bik asi, 40 million ah cun miphun dang dang hna an tam ngai ngai, Pashtuns hi Afghanistan’s ethnic group, lian bik le population 42 percent an si.\nSunni Muslim community hna hi Pashto language hmang in 18th century ah khan Afgan politics ah anrak activ cang, Taliban Afghan caretaker government ah hin “amir-ul momineen” (commander of the faithful) Islamic Emirate of Afghanistan hruaitu lu bik an ngeih lai, Key ministries nominations-judiciary, internal security, defence, foreign affairs, finance, information & special assignment for Kabul’s affairs. Taliban co-founder Mullah Baradar Kabulah ah um lio, Mullah Mohammad Yaqoob, son of Taliban founder Mullah Omar, cu Kandahar lei ah acoyah thar tuah ding ninglam hna lak ding in akal.\nUS nih caretaker government ah hin acoyah hmasa ah um mi former President Hamid Karzai & former Head of Afghanistan’s High Council for National Reconciliation Abdullah Abdullah tel ve se tiah an duh, ISIS-K hna nih minung 110 hrawng nizan bomb puah ah khan an thi ruang ah, Kabul boruak a buai ngai ngai rih ko, mah acoyah ah hin women’s rights biapi ngai in an chiah lai, Nu hna cu government bodies dang dang ah rian an tuanter lai tiah report ah langhter asi.\n← Ti chiahnak chung ah Oxigen a um lo timi hi zei dah asul lam sihnga? mithi an um tawnnak zong asi?\nKNU hna nih cun PDF le G.Z hna hi hmuhnak kip ah dam in kachiah lai lo ati, achung bia ah tlingte in, →


“Laimi (Chin) nih Thanchonak” mit in vote pek ding a si – Lai Lungrawn Post\n“Laimi (Chin) nih Thanchonak” mit in vote pek ding a si\nAugust 15, 2020 admin Chin News\n“Laimi (Chin) nih Thanchonak” mit in vote pek ding a si. By-Salai Robert\nKawl ram ah a sifak bik le thangcho a nuar bik a si mi Lairam hi zei tin dah kan thanchoter khawh lai timi strategy tampi lak ah zei tin dah kan paw cawmnak tha deuh in kan tunmer lai ti mi kong hi Hluttaw a cuh ding mi nih an chim ka thei tuk lo. Party dirhmun in Ram an kalpi ning ka hmuhning in ka van tial mi duh mi a si.Thanchonak , luatnak, nun paw cawmnak ,zalonak a herh deuh rih mi Chin mi kan si. Party in kalpi ti loin, miphun in kalpi cu tih a nung. CNLD tanh lo mi poah cu miphun le ram dawt lo , mah hnglh lo mi bantuk in ruah a si I cu cu Racial Card play phun a si caah tih a nung. MP ka si ahcun Siangcachim tling tein kan pek hna lai. Siibawi a thiammi te khua kip ah kan chiah piak hna lai.Lam kan remh piak hna lai.NLD cozah an kai hnu inCozah budget 80% hi infrastructure ah kan hman an ti. Chin ram ah khuate inn dawng (30) a tling lo mi khua kan tam tuk, Sianghngakchia pakul hman kai ding an um lo mi khua kan tam. Sit-ku-zin tuk ding a si lo.Khuate kip ah siibawi chiah hna u si law minung 1200 hrawng an va si hnga.Cozah rian tuan pakkhat khan tikah kum 30 a tuan ding in tuah chih a si. Ruah phungai a si. NLD zong nih an rian tuan khawh lonak le an nih palh nak a um sicun mipi sin ah thate in an chim ding an si ve. Kum 10 chung Democracy in kan nih hruai cang.\nChin ram cozah nih Development an tuah mi nakin kan nun phung kan caholh le pupa vawlei covo le phunghram le phungphai kan herh deuh a ti mi nih ruatchih u law ka duh ngai. The Ethnic Protection law 2015 February ah Hluttaw nih an feh ter cang. Chapter III (a) have the right to profess freely their language, literature, fine art, culture, custom and religion, (c) have the right to independently hold ceremonies and special days carries out by their culture and custom, (d) have the right of innovation to develop their literature and find art, and right to freely do research on culture ti in law a um. Chin peni chungah mah le miphun caholh cozah sinah register a ngei mi 23 bu a um I 22 bu caholh Primary School ah an cawn I caholh chim tu dingah Teaching Asistance saya/mah 960 khan an si cang.Thlakhat i an lahkhah cu tingkhat a tlin deuh lo. Common language kongah Laizo le Hakha holh kan ti lengmang zong hi upadi a um cang caah Mipi ruahnak lak hmasa a hau.Upadi ning na tuah lo si cun thongthlak kho a si. Ram ram khat ah Official in hman mi caholh an ngei dih. Chin state cu common language ah English kan hman lai ti cu Unoin chung in kan chuak lai ti he a lo pah. (Biana bia ah Mai le Salai tbt) Miphun hmelchunnak zong hmatpungtin or inntawngsuh cazin zong tel khawh a si.\nIndia ram le Kawlram cu politice ah unau bantuk kan rak si. Indian cu an I hmuitinh ning in ram an i hruainak in kum 60 leng a si cang. Kawlram cu ralkap uknak tangah kan um. Mizoram cu kum saupi democracy ram an si lengah ILP a hmang mi federal State an si. Holh pakhat te long a hmang mi an si. Chin miphun he cun tahchun ding kan si lo. Mizo ram ah MNF party nak in BJP nih cozah tam deuh an tlai ko. Thailand he zong tahchun ding a si lo. Thailand zong ralkap nih ana an ting a tam tuk ve. A caan a za an ti ah cun thimnak an tuah than peng.PM U Nu chan lio ah ralkap nih anaa an lak I thlaruk lawng an ti I kum 2 an ti than I kum 2 bia cu chim hlah kum 50 chung anaa an lak. Kawl rawn party , cozah an si ah Kawl ralkap an si ah democracy federal ram hruaining in kan ihruai lai an ti. Federal phung in aihruai mi ram hi vawlei cung ah ram 25 an um I a minung zatuak in chim ah cun vawlei minung vialte I, 40% hrawng hi federal uknak phung tang ah aum mi an si. American le Indian ram i tel hna hlah she law milu in chim tlak hmanh kan si lai lo.\nChin ram cu 100 ah 70 hi kan si a fak, khuate ah kan um. Hlawh a tha mi rian pipa kan tuan lo caah kan si a fak. Zei caah dah kan si a fah i kan thancho lo ti hi a ruang kan theih i kan i thlen a hau cang. , FDI kong cu chim rih duh hlah u si. Chin mi cu Pengtlang a tanhtuk mi miphun kan si tikah mah issue hi a sensitive ngai mi a si. Nain, Social – economy system in kan thlen hrim hrim a hau cang. Cun kan tuah lai ah“Motivation” timi lungthawhnak timi kan herh tuk. Lungthawnnak hi kan thanchonak ding i thazaang a kan petu le hmai ah a kan nortertu thazaang a kan petu pakhat a si. Rian kan tuan lawng ah kan ram le kan miphun kan thangcho lai. Miphun dang kan dawi khawhnak ding ahcun an mah bantuk in sipuazi kan tuah thaim ve a hau. Phaisa an rak serning hrimhrim ah hin sipuazi tuah lo ahcun minung le ram hi thancho khawh a si lo. Chin state cozah a ser ding mi nih fakpi in an kan tuah piak a hau. Economic cu politik player a si peng. Economic a tha lo cu politik zong a tha khawh lo.\nWolrd Bank le ADB nih an tuak ning ah cun U Thein Sein cozah lio ah sipuaizi GDP growth rate hi phungmang te in a kai peng i 2014 ah 8% le 2015 ah 7.5 % a si. NLD cozah an kai hnu I sipuazi an nih ruahchan bang tuk a rak si ti lo. 2020 kum cu chim tlak a si ti lo. A ruang pathum in ka hmun. Rakhain ram buainak, Ram dang economic section le covid- 19, ruang ah a si in ka ruah . NLD cozah nih Social- economic, Ciin thlak lei foreign expert an hlanh mi minung 90 hrawng an si nain zeipi pa an tuah khawh ve lo.\nChin cozah zong nih ramleng kampani pawl a sawm ve hna nain kan Chin ram ah electric mei, ti le sehzung tuahnak ding le raw materials pawl a um ko nain a miak an hmun than ding ah caan sau pi a rau ding a si caah a si kho men. Cu pinah infrastructure a that rih lo tikah ram dang kampani pakhat hmanh nih rian an tuan rih lo. Chin state cozah nih Investment le trade policy, development upadi a thei mi expert an hlan I ramchung ramleng investment pawl (incentives) ser a hau. Vawlei ciinthlaknak le satil zuatkhalnak ah vawlei free in kum zeizat kan in pek/hlanh hna lai ti bantuk pawl le strategy framework tha te in kan i ser piak hna lai tbt in lem deuh hna seh law kan thanchon a rang deuh lai in ka raut. Chin cozah nih A,B,C plan tbt in khuate ciinthlaknak a tha mi satil zuathhalnak survey tha te in tuah hna she law paw cawm nak tiang a si ko lai. Vawlei le achung um thil(resources) hman ning tawlrelnak upadi thar zong 2020 an feh ter cang. Chin state cozah nih study tuah i lai tlang ah hman khawh mi hmuhma tam pi a um.\nChin State cozah cu Chin mipi le Chin ram caah a dir awk a si. Central cozah (bahu) nih zeitin dah kan nor khawh nak ding kan mah te in Chin state sustainable Development Strategy Plan (CSGDSP) kan ngei lawng ah ram dang investment siseh Grant , Loan siseh kan mah tein kan nih tawlrel khawh nak lam a um deuh lai. CSDSP tha tein kan ngeih ah cun Central cozah I bochan tuk a hau ding a si ti lo. Hmailei ah Federal an kan pek hmanh ah nawlngeihnak covo hi kan kut cung ah a um zongah planning ngei lo ahcun khatlei kap in a rak kan temtawn/hren than lai.\nBiatlang kawmnak; Chin ram chungah tukum MP a cuh ding minung 200 leng le Party 12 an si ti a si. Mifim Mithiam, Mitha, Ruahnak kau angei mi, Experience a ngei mi, mipi an kan hruai kho tu, Pine le bohu ah ral tha te in a chim relngam I a chim thiam mi kan ram nih a herh deuh. Election ( Thimnak) a um can ah Sining le dirh hmun a lawh lo mi, Income tlawm te a hmu mi ram ah cun MP a cuh ding nih ram zong an hrawh ton I terrorism a chuah ter pinah Eihmur zong a tam khun ti a si. Chin ram adaw I mipi hmaizoh mi, Bu hruainak ah tluang te in um mi Bu ah buainak a chuah pi lo mi hruaitu kan ram nih a herh cang. Credit: Robert Ling\n2020 Kawlram Pumpi Thimnak Ah Rawn Party Nih Chinram Ah Teinak Hmunthan Hna Sehlaw Chin Miphun Kan I Lawm Kho Ti Hnga Maw?


Hnankha Khua Vanlawng Kahnak Ah Minung 9 Ruak An Chiar Cang – Chintanbo\nHnankha Khua Vanlawng Kahnak Ah Minung 9 Ruak An Chiar Cang\nGangaw Myone Hnankha khua ah December ni 17 lioah khan Vanlawng in ralhrang hna nih an kah hna ruangah zeisual lo mipi lei minung 7 le PDF ralkap minung pahnih an nunnak aliam tiah Hnankha khua mino sin in theih asi.\nGangaw Myone ah hin rithai sii azuar mi le hmang mi le thing fir in athli in atuah tu an tam chin lengmang caah, cu kong he pehtlai in khua nu khuapa hna cu an mah le khua cio in Hnankha khua ah khuakhan ding in an I tim i an I ton lio ah Dalan nih ralhrang hna sinah thawng an pek hna ruangah atu bantuk in an kah hna hi asi. Atu tiang ah hin athi mi cu an kawl cuahmah rih hna I adang athi mi zong an um kho rih. Source: Zalen Thawngdang deuh ah,…Ralhrang Nih Inn An Khanghpiak Dih Hna caah Kirnak Inn le Khua Angei Tilo Mi Mipi Hna Zoh Ah Lung Anfak Ko.Ralhrang nih umnak inn cu mei in an khanghpiak dih cikcek hna caah kir nak khua le umnak inn an ngeih tilo caah ramlak ah harsat nak phunzakip tuar in khua asatu hna mipi zoh ah lung afak tuk.\nKeba khua cu an khua ningin ralhrang ruangah um ngam loin Ramtang ah khua an sa. Ralzam hi minung 5000 an si cang. Atuhi facang aah zong a cu cang nain ralhrang ruangah an facang zing aat kholo in an um hna tiah theih asi. SAC Ralhrang le PDF le KNLA kar kahdoh nak ah Ralbawi telh in Ralhrang Minung 50 Renglo An Thih Pin ah Hriamnam Cei an lak,Ralhrang le KNLA le PDF kar kahdoh nak ah ralhrang bawi telh in ralhrang lei minung 50 renglo nunnak aliam. Cu pin ah hriamnam phunphun an lak chap tiah theih asi.\nZRA Le CNA Karlak Kahdoh Nak Kongah CNA Lei Nih Chim Fiannak An Tuah\nCNA Nih ZRA An Kah Hna Nak Aruang An Chim Fiang


CNLD CEC Bahu Nih Pu Lal Maung Cung Members Sinak In An Chuah Mi Cu Phungning Lo A Sinak Pathum 3 – Chin World News Evening\nCNLD CEC Bahu Nih Pu Lal Maung Cung Members Sinak In An Chuah Mi Cu Phungning Lo A Sinak Pathum 3\nJuly 21, 2020 Salai Van Hmuhning\nCNLD Party ah Thantlang ah Chairman a simi Pu Lal Maung Cung cu Bahu nih members sinak in an chuahmi cu Phungning lo a si. Hruaitu hna nih nawlngeihnak sawhsawh le pumpak i huatnak in chuahmi a si. Thantlang Peng CNLD party a dirhtu a si lawng si loin Pyine No 1 in Candidate ca ah thimmi a si fawn. Thantlang Peng CNLD dirhtu le Candidate ca ah Party EC nih thimmi a si ko buin an chuahmi cu phungning lo a si. Phungning lo a sinak;\n1. Party/Phu a dirhtu le a dirhnk hmun pakhat a si komi ah Members sinak in chuah phung a si lo. A riantlaihmi Chairman in thlak i members sawhsawh ah ṭhumh khawh a si. Asinain amah dirhmi Party le a dirhmi party hmunhma ah an chuahmi pumpak i huatnak le rem lonak nawlngeihnak duh ruangah a si ti khawh a si.\n2. Pyine No 1 ah Party EC nih an fehter mi Bahu nih an fehter lo hmanh ah Members bakin an chuahmi cu Thantlang Peng CNLD Party EC khuakhannak zei an rel lo le nawlngeihnak pakhat hmanh an ngeihter duh hna lo ruang ah a si. Cucaah Party EC nawlngeihnak an hrawh tiah tikhawh an si ko lo maw? ti awk khi a si. Party EC um cu zeidah santlaihnak a ngeih hnga?\n3. CNLD Bahu in Memny sinak an chuahmi hi Thantlang CNLD party EC nih hnatlakpinak zeihmanh um loin an chuah. Cucu anmah le an hmunhma le an dir an dirhnak hmun koko ah nawlngeihnak lianpi hmang in an chuahmi cu Thantlang Peng CNLD Members vialte zeirel lo le upat lo a si. Mipi telpinak um lomi Party le Peng kip Party EC theihpinak um loin a cawlcangmi Party cu Miphun party ti awk a si lo. Lutlai hna Party ti awk khi a si hlah maw tiah ka ruah.\nHi vialte hi thil kalning a si lo hlah maw tiah ka ruahmi a si. A si hrimhrim, nan palh hrimhrim tinak a um lo. Thilkalning si loin thilkal loning tu a si ruah tiah ka ruahmi a si.\nNote: Min langhter lomi pakhat nih amah hmuhning le ruahnak (Opinion) a ṭialmi a si.\nFihnung Taktak Khi A Si: Halkha Ah Hi Bantuk Thil A Um Rih Hi Cu A Poi Ko Ting 40-50 Lo Cun A Ngah Ti Loh-VIDEO\nFederal kan duh ti tung i CNLD vote pek ding forh cu ‘chungtlik lio paracetamol pek’ he ai lo


Dr Hre Kio Chimmi\nDecember 31, 1999, 11 am.\nGuam, Pacific Rilipi\nMathai 6:34, "Thaizing nih lungretheihnak cu a zaa in aa ngeih ve ko lai."\nKan Bawipa Jesuh Khrih thawngin Laimi ulenau hna,\nNan sinah atu bantukin kum thar lawng si loin kum thawngkhat a thar in kan conglomhnak caan kan phanh ca lawngah si loin kan ruahnak pakhat le pakhat kan i hrawm khawh lengah Pathian bia zong i hrawm khawhnak caan kan ngeih caah kaa lawm i Pathian ka thangthat ngaingai. Hi maivan a rak reltu vialte zong nan i lawm cio theu lai tiah zumhnak ka ngei.\nKannih Guam ahcun atu hi December 31, a si cang i kum thar kan phan dengmang cang. Kan Tadinca hna ahcun, "Kum 2000 cu a nai tuk cang i kan lei in teh khawh a si" tiah aa tial. (2000 - so close you can taste it!)\nMinung nih a thar pauh hi kan uar i kan biapitter zungzal. Hiti kan uar, kan biapitter hi mawhchiat awk kan si lem lo. Minung phung a si ko i Khrihfa kan ca zongah minung phung kan zulh ve tinak lawng a si ko. Culengah kan Baibal ca chung zongah thil thar Pathian nih a tuah, ti kong hi biapi ngai in kan laak fawn caah, thil thar uar le biapitter hi hril awk a si lo, kan uar awk hrim a si ko, tiah ka ruahnak a si.\nAtu kum thar hi a hlei in kan i lawmh awk a si. Kum thar kan phanh ca lawngah si loin kum thawngkhat thar kan phanh caah a let thawngkhat in i lawmh awk kan si. Hikum (AD 2000) phanh hi a duhtu minung zeizatdah an um? Rel cawk lo an si lai. Kan Bawipa Jesuh nih, "Hi chan hi phanh a duhtu le hmuh a duhtu tampi an um nain an phan kho lo," tiah Amah chan lio minung hna kha a rak ti hna. Cubia a theitu hna cu "mivantha" an si; mithluachuah an si.\nCubantukin kannih ve zong hi - kan Bawipa Jesuh chan kan hmuh lawng si loin kum thar 2000 hmutu kan si hi zeitluk i lawmh awk dah kan si ve! Mivantha kan si; mithluachuak kan si! Hi caan phanh khawh dingah mirum tampi nih paisa in cawk duh len hmanh hnasehlaw an caw kho lo; sibawi thabik nih an damh kho hna lo i an thlawmh kho fawn hna lo. Kannih Laimi, mirum lo le sibawi thabik i thlawmh duh hnga lo dingmi zong hi kum 2000 a thar in kan phanh hi zeitluk in dah kan i lawmh i Pathian kan thangthat!\nVawlei cung mi hna nih kum 2000 phanh a biapitnak hi a phunphun in an langhter. TIME Megazine nih a liam ciami kum 100 chungah minung hminthang an thim tikah Physics lei in hminthang bik pakhat Dr. Albert Einstein an thim. Thim tlak hrim a si. Amah ruangah Science (vawlei cung fimnak) leiah tampi kan thangcho i thil thar tampi kan hmuh i kan dihlak caah a thahnemmi an si.\nEinstein cu fimnak bia leiah an thim. Hla lei zongah mi an thim hna i a liam ciami kum 10 chungah "Rolling Stones" cu an hmin a thang bik an ti. Hihi a bu in hlasami an si. Pumpaak in hlasami zong an thim hna i pakhat an thim mi cu baisakup "Titanic" i hla a satu Celin Dion an thim; "My heart will go on" timi hla a sak ruangah. A hlasakmi kha cassette 50 millions an zuar ti a si. Hibantuk an thimmi hna hi chim lengmang ahcun caan tamtuk a dih lai.\nKan Lairam ah a liam ciami kum 100 chungah kan Ram caah siseh, kan Khrihfabu caah siseh, zeidah asilole ahodah kan thim hnga? Kum 2000 kan phanh a biapit langhternak ah zeidah kan thim bik ve hnga?\nKan Ram caah cun 1948 kum i Independence kan hmuhmi hi a si kho men. (Independence kan hmuh kan ti nain Kawl pawl tang i kan um than caah hin kan independence hi a tling lo ngaingai.) Cun kan Khrihfabu caah cun "thim tuah" ka ti hna sehla ZBC nih CCOC an tuahmi hi ka thim hnga. Zeicaah ti-ah cun, tuah bal lomi thil an tuah (kan tuah kan ti lai cu, zeicaahtiah ahopauh kan i tel cio caah) ca lawngah si loin CCOC nih thathnemnak a chuahpimi thil tampi (impact) kan chim cawk lo tiangin a um i, hmailei zongah a um rih len lai. Hi kongah hin Pathian kan thangthat cio ko.\nChristmas le kum thar caan hi aho kan ca paoh ah kan buai bik caan a si. Puai biapi bik pahnih aa changchang in an ra phanh hleiah tuah awk le ruah awk tamtuk an um i kan duh bantukin kan tuah kho lo le kan ruah kho lo tikah, paisa kan duhzat in hman awk kan ngeih lo tikah, ngandam lo hna in kan hung um tikah le kan dawng (kan chung) le hna he kan bia a hung hraan deuh tikah, kan Bawipa lam in pial a fawite.\nCuti i kan buai le thilrit kan ngeihmi cu Mirang holh in "pressure" an ti i hi bantuk caan, a biapi bik caan a si nain thilrit a tam bik caan a si ve hoi. Cu pressure zeitindah kan phurh lai i zeitindah kan phurh khawh lai?\nHi bantuk pressure hin aho hmanh kan luat lo. Mirum hna zong nih an ngei i misifak hna zong nih kan ngei ve thiamthiam. A tam deuh le a tlawm deuh ti lawng a si. Kanmah le kan tawkzawn cio in an rit cio ko. Dam lo tik le thihloh sual tikah cun a hlei in a rit chinchin. Cun hawikom he kan i rem lo tikah a rihnak kha kanmah chungkhar lawngah si loin a kau chinchin in a rit. Mi tampi caah hihi thilrit taktak an si. Kan nunnak "zaangruh" kiah a fawite. Cucaah daithlan awk thil a si lo, tiah ka ruah.\nCuti i a ritmi pressure cu zeitindah kan phurh lai? Hitiin phurh awk a si i cuti na phurh ahcun a zaang ko lai, tiah aamahkhan in chim awk cu a har. Asinain ka ruahnak pakhat hnih vun chimtak ka duh:\n(1) Hiti i pressure kan ngeih hi a chia lo, a tha ko. Pressure kan ngei ti kan theih hi kan nung ti a langhtertu a si. Cucaah phunzai tuk hlah usih.\n(2) Hiti i pressure kan ngeih hi tuanvo (responsibility) ngeitu kan si ti langhtertu a si. Cucaah thatho ngai in tuanvo la ko usih.\n(3) Hiti i pressure ngeih hi kan caah a tha. Ngei hlah usilaw kan thi (blood) pressure a niam tukah cun phan awk a si bantukin kan nunnak caah phan awk a um. Cun a saan tuk belte ah ralrin deuh awk a si ve; kan thi (blood) pressure a saan tuk tikah cun thih a fawite bantuk in nifate kan nunnak i kan phurhmi thilrit pressure zong hi saangtuk i a um lo awk kha ralrin a hau ve. Cucaah nitin kan nunnak pressure hi "azaafang" in chiah awk a si. (Balancing is important.) Zeiti kan um hmanh luan tuk awk a si lo.\n(4) Cun pressure hi a tha; kan thannak caah a biapi. Azaafang pressure cu kan caah a herh taktakmi a si. Cucaah ahopaoh, Laimi paoh nih, kan umnak cioah Ram caah maw, kan Khrihfabu caah maw kan tuan cio kan tuah cio, kan ruah cio awk a si. Presssure zeihmanh a ngei lomi minung, le Khrihfa cu a nung nain thih lei lam a panh, ti awk a si hnga.\nKan Baibal catlang ka thimmi hi kan Bawipa Jesuh Khrih nih Tlangcung cawnpiaknak i a chimmi bia chungin a si. Mat 6:33-34. Mirang holh in vun tialta ninglaw: "But strive first for the Kingdom of God and his righteousness, and all these things will be given to you as well. So do not worry about tomorrow, for tomorrow will bring worries of its own. Today's trouble is enough for today.\nA tawinak in: Thaizing nih lungretheihnak cu a zaa in aa ngeih ve ko lai.\nHi lungretheihnak hi a phunphun in an ra. Ti le rawl, hni le puan, inn le lo, ruangah kan lungre a thei. Cun kan riantuannak le kan cacawnnak, kan innchungkhar le kan hawikom hna caah lungretheihnak kan ngei. Culengah Greek holh in memnao an timi hi vawlei cung thilri kongah ti bik cu a si nain, cunak kau deuh zongin ruah khomi a si. Thaizingah zeitindah kan nun lai, ti lawng si loin nizan i thil kan tuah ciami kongah lungrethei in kan um tawn ca zongah lungretheihnak a um khomi a si.\nNifate lungretheihnak cu a um zungzal ko lai, vawlei cung kan nun chung paoh ahcun! Cu nitin kan thilrit cu phur khotu si awkah Pathian nih zaalak thinlung le thazaang thawnnak a kan pek ve ko. Thinlung thawnnak kan ngeih cio lengah Khrihfa paoh nih Thlarau thawnnak kan ngei rih fawn. Cucu Pathian laksawng a si. Khrih minung nih cun Thlarau an ngei cio.\nAsinain kan palh tawnnak cu nizan lungretheihnak kha nihin ah kan phurh i, cuhleiah thaizing lungretheihnak zong kha nihin ah kan phurh chih fawn. Hihi Pathian nih kan phurh awk i a tuah lomi a si. Nikhat ca in nung loin ni thum ca in ni khatah kan nung tawn. Khrihfa kan lam cu: nikhat ca in nun ding kan si. Hla i, "One day at a time" an timi cu a hmaan ngaimi a si. Voikhat nunah nikhattete in nung usih. Nikhat i thilrit cu ahohmanh nih kan phorh khawh cio ko lai. Cu cungah zeihmanh chap hlah usih.\nNizan cu a liam cangi zeihmanh kan tuah kho ti lo caah ruah lengmang awk a si ti lo. Cun thaizing cu a rat rih lo caah lungretheihpi awk a si rih lo. Kan ngeihmi cu nihin lawng hi a si. Cucaah nikhat ca a za in nung usih. Kan thinlung dihlak in nikhat caah nung usih, ni dang cu Pathian nih kan caah a ruah ciami thil an si.\nHiti kan ti tikah hmailei caah tuaktaanmi ngeih lo awk kan si, tinak a si lo. Hmailei ca cu tuaktaan cio awk kan si. Asinain hmailei ca i tuaktaanmi cu kan thilrit ah canter awk a si lo. Kan "planning" cu Pathian hmaiah chia usilaw Amah thluachuahnak hal usih.\nMirang phungthluk ah, "It is the straw that breaks the camel's back!" an ti. Kalauk thilrit a phurtu zaang parah ramkung pakhatte hun khinh mi nih khan a zaang a khiah, ti a si. Kan Lai phungthluk zongah, kan thilrit cungah cun "kuaklu pakhatte hmanh a rit," ti a si.\nNikhat i kan thilrit cungah a dang chapti awk kan si lo. Nifatin kan thilrit kha nikhat caah a zaa. Cucu Pathian bomhnak le Thlarau tanpinak thawngin aho hmanh nih kan phurh khawh cio ko lai.\nPathian lamhruainak he nikhat ca lawngin nung usilaw kan thilrit cu kan caah thilrit tuk a si lai lo. Kar khatte kar kha a biapi. Tuluk phungthluk i, "Khan 1000 khualtlawnnak lam cu kar khat in aa thok," an ti. (A journey of a thousand miles begins with the first step.)\nKum 2000 chungah hin Pathian he kar khatte in kar lengmang usih. Kar khat kar kha dingtein kan kar ahcun kar thawngkhat kha a ding kho lai. Cuti i kal khotu nan si cionak hnga pakhat cio nan caah thla ka cam.\nVawlei cung i mi tambik cu Christmas le kum thar caan ah an dawng (an chung) le he caan an hman. Hiti an hman hi a hmaan ngaimi a si. Zeicahtiah thil biapi ngaingai kan ton tikah hin lungleng in um a fawite. Mi tampi cu Christmas le kum thar caan ah an lung a leng bik, an ti. Culiote i mah chungkhar dawng (chungkhar hna) he umti cu a biapi ngaingai. Lungleng loin um khawhnak lam a si.\nA pahnihnak ah: chungkhar he umti a herhnak cu, thilpipa ngaingai kan ton tikah kan dawt bikmi hna he umti kan duh tawn. Culo-ahcun a tling lo, a lo. Cun kan dawt bikmi hna he kan hmanti tikah a tlam a tling, a sunglawi bik. Cucaah hi kum thar caanah hin nan chungkhar, nan dawng le hna he siseh, chungkhar ngei lo nan si ahcun nan hawikom tha bik he caan nan rak hmanti cio kha a biapi ngaingai.\nPathian thluachuahnak nan cungah kum 2000 chungah hin um cio ko seh.\nVan Lian pa


January 6, 2021 Cherry News\nChin ramkulh, Hakha district, Thantlang khuapi ah khrihfabu pakhat a si mi, Thantlang Johnson Memorial Baptist Church i, thil a cangmi cu mipi khuaruahhar in a kan tuah dih ko. Hi bantukin pumhnak chungah thawngpang a um bal lo i, hlasanak thawng zong theih a si bal fawn lo. Thantlang Johnson Memorial Baptist Church i aa pum mi cu khuaruahhar in an um, a ho nih dah hla a chuah sual e, tiah an mah le an mah an i zoh i a hohmanh nih an chuah fawn lo. Pumh chung cun a ruah awk an thei tuk lo nain, pumh dih ah an ngeih than tikah mithi cia nungak pakhat aw si ko tiah, a thei mi nih an ruahnak cu an chim.\nHi thawngpang kong cu aho hmanh nih thawng an zamh rih lo nain, youtube chungah hmuh len a si cang. The Chinland Post youbute le Vakok Entertainment youtube hna nih an chiahmi cu hmuh khawh a si. Hi thawngpang kongkau ah thawng fiang theih a duhmi nih a cunglei kan vun langhtermi youtube channel pahnih ah nan hmuh khawh lai.\nNote: Mah thawngpang kong hi kanmah nih phuahchommi a si lo, Vakok Entertaiment le The Chinland Post youtube channel chungah zoh khawh a si lai.\n← Breaking News: Top Stories\nBreaking News: USA In A Tlungmi Lai Pastor Pakhat Cu Hakha Viewpoint Ah Aw Thang Takin A Tap →


Corona virus thar kawlram lungkua chung Papalak ah an hmuh - Khuaruah Har News\nCorona virus thar kawlram lungkua chung Papalak ah an hmuh\nVawleicung ram tampi ah an hmuh mi le minung tampi nunak latu corona virus cu kawlram lungkua chung ummi papalak ah an hmuh tiah theih a si. Smithsonian Enviroment lei ah zohkhentu rian a ttuan nunnak a ngei mi satil zohkhenhnak lei ah sibawi Velitoto an tihmi pa nih cun fabuary 9 ah khan alanghter hi a si.\nDr. Velitoto cu saram in minung ah chonh khawhmi corona virus hna cu check hlatnak a tuahtu mipakhat a si. Mah hi pa nih cun hlathlainak a tuahmi ah zawtnak tam u hi saram in a chuakmi an si tihmi cu fiangtein ahmuh. Mah lak ah cun Papalak in zawtnak chuak hi atam khun tiah an chim.\nKawlram ah khin lungkua tampi an um i mah lungkua ah luh an i timh ahcun kawl an nunphung ah kedanh danh lo ding ti a si caah kedanh phawih bu in lungkua chung ah an lut tawn.Cu bantuk ruangah cun zawtnak fawi tein kai khawh nak lam a tam khun tiah an chim.\nHmun tampi ahcun saram bazar ah a zuar mi an tampi tawn, mah an zuar mi saram lak ah cun Papalak khi a tam khun tiah sibawi Velitoto nih cun a chim. Kawlram chung ah aummi khuai Papalak an tihmi le Hamberi Papalak hna chung in thong khat renglo hna cu an tlaih hna cu check hlatnak an tuah hna.\nCu bantuk hlatlainak an tuahnak ahcun vawleicung khuazei hmanh an hmuh bal rihlo mi corona virus cu an hmuh. Hmanh sehlaw cu an hmuh mi corona virus cu minung caah ttihnung cu a si lem lai lo tiah Smark Sunian collage World health lei ah riantuantu pakhat Suzanmari an tihmi pa nih cun a chim.\nHmailei ah zeidah cangte lai tihmi akn thei kho rihlo nain hmailei ah ralrinnak tamoi cu a kan ngeihter cang lai tiah a chim. Vawleicung ram kip ah zawtnak thar chuak dingmi kilven khawhnak ding ah American Agency PREDRICT cu vawleicung ram 30 fonh in rianttuantu Agency pakhat an si.\nSmithsonian University in Myanmar project cu mah Agency ah biatak tein rianttuan i thazang a chuahtu an si. Mah phu hna nih cun aluancia mi kum 5 lio ah an rak dirhmi project cu 2019 september ah khan an rak i ngol. Mah phu hna nih cun hlathlai nak an tuahnak ah corona virus phun 160 le saram phunphun in coron virus thar 1200 nak tam an hmuh nak kong cu Mari nih cun a chim.\nTuchuni tuangah hin Wuhan khuapi in a chuakmi corona virus a kaimi ram lea thi mi ram hna cu a tanglei ah khin ka vun langhter chih hna. Mah zawtnak cu vawleicung ram tamtuk ah a phan cang tihmi cu a tanglei ah khin fiangtein hmuh khawh le zoh khawh a si.\n← Apam bak ko, a nung lo mi kawl pathian bia ding cun\nCoronavirus zeirelloin Indonesia bazar cheukhat ahcun papalak sa an zuar rihpeng →\nIndiaram In Mizoram Ah A Tlungding Mi Dihlak Cu Mi 10000 An Si i, An Dihlak Covid-19 Check-upnak Ding Ah India phaisa 4000000 Dih Ding A Si


A Chimning In A Tuahmi Cu President Donald Trump Lawng A Si – Chin World News Evening\nA Chimning In A Tuahmi Cu President Donald Trump Lawng A Si\nDecember 16, 2020 Salai Van World News\nA Chimning In A Tuahmi President Donald Trump: President Trump nih Virus khamhnak si cu 2020 kum dih ah serchuah ding in May 15, 2020 ah a rak chim. A chim ka ah a si kho lo ding in media tampi le sii lei expert tampi nih an soisel. Asinanin a chimning tein an serchuah taktak.\nAsinain Democrats nih cun President Donald Trump chan i virus khamhnak sii serchuah cu a duh lo. Donald Trump credit pek loin Joe Biden tu credit pek an duh caah a si ko. President Donald Trump hi minung a si ve caah a tlamtlin lonak tampi a um ve ko lai. Asinain a biakam le a biachim ning bantuk in a tuah zungzal mi President a si timi cu a tuahsernak nih a langhter.\nRelchih: Ralthawh Dingah Tuluk A Ready: Tuluk President Xi Jinping nih Tuluk ralkap pawl cu a herh caan poah ah raltuk kawh dingah ready tein um dingah tuchun ah an ralkap cu order apek cang hna. Tuluk cozah nih US he ituk sual ah tiin ralrin ah nuclear bom le hypersonic Missile rianrang in a chuah chin lengmang ti a si.\nThe Bulletin of the Atomic Scientist nih an chimnak ah nuclear kuanfang an ngeihmi hi a hlannak a karh chin lengmang tiah report an chuah. Tuluk nih Nuclear Warheads a ngeihmi hi 250 in 350 renglo ah a karh cang an ti. Tuluk ser DF-16 timi cu a speed hi hlan lio nak in a let 18 in a rang deuh. Din lo bak in khan 2000 a zuang kho.\nCucaah US ramchung Guam tikulh hi a phak khawh ti a si. Tuluk cozah nih an ralkap budget cu billions tampi an karhter i, atu bantuk in ralkap thazang thawnter an timhmi hi US ralkap dir onh khawhnak caah an tuahmi a si an ti. Tuluk le US cu covid-19, Taiwan le South China tilulh i cuhkalh ruangah US he an i rengh lio te a si. Credit: Salai Lairamthang\nNai Motor Accident Nak In Hliam A Tuarmi “Run Ceu” I Thlop Ding In Thantlang An Kal Lio Ah Ho Ti Hngalh Lomi Nih Cycle In A Pah Than


Thlichia lakah Jesuh He - A VEL IN KHAMH KAN SI\nTHLICHIA CHUNGAH JESUH HE\nJesuh cu a tho i thlitu cu, “Hrang ti hlah,” tiah nawl a pek i tilet cu, “Dai tuah,” tiah a ti. Thli cu a dai zuahmah i rili cu dai zirziar tein a um. Cun Jesuh nih annih cu, “Zeicahdah cu ti hringhran in nan thin a phan? Zeicahdah zumhnak nan ngeih lo?” tiah a ti hna.\nJesuh cu zultu hna he Galilee rili cungah an kal lio ah thlichia cu an cungah a hung hrang. Mimtlau cu thli cung in an hung ceu dulhmalh. Rili cu an hung au. Thlinem cu thlichia ah an hung cang. An i citmi cu lawng hmete cu tilet nih a hun cawi i, aa hlok cang. Zultu hnacu an lau i aa hngilh cuahmah mi Jesuh cu, "Kan thi dih lai hi na hngal lo maw? Thil pa khatkhat tuah hen!" tiah an va ti. Jesuh nih, thlichia cu, "Hrang ti hlah, Dai," tiah nawl a pek tikah, thlichia le tilet cu an dai.\nHi vawlei cu thlichia lei hawih in a kal peng i thlarau tahnak fung (Barometer) cu tum lei a panh peng. Cuticun, kan vawlei hi Jesuh, Daihnak siangpahrang nih "Dai, Hrang ti hlah," tiah nawl a pek hlan poh cu kan Vawlei nih Daihnak hi a hngal ti lai lo.\nMark 4:36-41 hi rel dih law, Na nunnak caah zeidah na cawn khawh?


***Vakok.Lian***: Pakhat Hnu Pakhat\nPakhat Hnu Pakhat\nDeut. 7:22, Bawipa nan Pathian nih hi miphun hna cu nan hmaiah duhsah duhsah in a ṭhawl hna lai……….., hmakhatte ah nan ṭhawl dih hna lai lo.\nBing nih a lem (swei) tuk cang mi hna khi duhsah duhsah tein, tlawm deuh tete in an pek hna i a hnu ah cun zuu te hna kha an pek hna, an thumh deuh lengmang i a donghnak ah cun an i sum (phiat) khawh thai. Voi khat te ah direct in phiat ter cu a ngah lo, an pumsa nih a celh lo i rawknak tu a chuak deuh ti asi. Ka hawipa pakhat cu kuak kaa phiat nakah a ti i khaini tu kha a hmawm, adonghnak ah cun kuak a zuk mi nak in khaini a hmawm mi tu kha a zual deuh ngaingai in a um cang. Cu bantuk phiat dan kha cu a tha hawi lo. Ka hngakchia lio ah ka nu nih ka upa pakhat a rak ti bal mi cu, ziah, camping hna na kai na kai i zuu hi na ding peng rih ko ee, a ti. Ka upa nih a leh mi cu, an kan cawnpiak nak ah pei, rua cu duhsah duhsah tein a hnah a ttil te lai an kan ti cu, kei zong duhsahduhsah in ka hlawnh ve te ko hna lai cuh a ti ve. Asinain, kum sau pi tiang amah kel asi peng ko. Ka upa nih khan a theory cu a rak theih ko nain, a rak tuah lo, a rak zulh lo. Cucaah, Khrihfa kan sinak ah hin Pathian kong theih le chimh khawh ngaingai nak in kan nun ah langhter i nunpi tu kha a biapi deuh mi asi. Kan tuah awk a si mi le kan hrial awk asi mi hna hi a ngaingai ah cun kan theih ko hna, kan tuah duh lo lengmang tu kha asi. Duhsah duhsah tein hloh zong kan i zuam duh lo. Kan hnuzarh ah thinlung rumnak kong kan chim. Cu kan thinlung rumnak cu duhsah duhsah tein kan hloh ding kha asi.\nPathian nih Israel mi hna Kanan ram lei a hruai hna lio ah hin step by step tein a hruai ton hna. An hruai khawh, an uk khawh tawk in a pek lengmang hna. Cu ti a tuah zong cu Pathian kha an bochan khawh deuh nak hnga, zumhnak in an kal khawh deuh nak hnga caah asi ve.A can ah cun, an pianthar bakah zeipaoh kan hlawnh ter dih hna, love song ngaih tiang hmanh micheu cu kan sianh ti hna lo. Cu tikah hawikom zong an ngei kho ti lo i, hawi sinah an ni tlum ti lo, an biachim mi le an thawngtha chimh mi tiang kha ngaihpiak duh lo nak tiang a chuak cang.\nKan thinlung chung i a um mi, lo vah rih lo mi ram kau pi kha duhsah duhsah tein kan vat thluahmah ding tu asi. Thla na cam deuhdeuh i, Bible na rel deuhdeuh ahcun Pathian duhnak kha na thei chin lengman lai i na vat ding lohma kha na fiang chin lengmang lai. Pathian nih a kan vat ter mi tiang kha vat lengmang ding asi ko. Hakkau tuk zong a tha lo. Kan hak a kau tuk si cun mi he kan i pehtlai nakah a har chinchin sual lai. Cucaah, kan hloh awk, kan vat awk, kan hlawnh awk asi mi kha pakhat hnu pakhat duhsah duhsah tein a thianh khawh lengmang mi le pitling nun lei ah a panh chin lengmang tu kan si nak hnga Pathian nih thluachuah rak kan pe hram ko seh!\nPosted by L.VanBlian_blogpost.com at 6:59 PM\nIndonisia Ah Kum 15 A Um Cangmi Pu Sui Er He Tonna...\nINDIA Nih US Dollars 3.4 Billion Dih In Kawl Ram A...\nKawl Ralkap King-sawngh Tu An Um Lo\nMuicuang Tulio Thawngpaang Hna\nKan Rum Tuk Sual Maw?


Israel Le Palestine An Ni Do Nak Nih Cun Zual Lei A Panh Chin Chin Cang Caah Israel Prime Minister Nih Cun Palestine Hna Nih An Kan Kah Lengmang Siah Cun, A Tuk Nak In Fak Deuh In Leh an Silai Tiah A Chim Cang. – Chintanbo\nMay 14, 2021 admin WORLD NEWS 0\nIsrael le Palestine an ni kah nak nih cun, nikhat hnu nikhat in a faak chin thluahmah cang, tuzing thawngthar a hung chuakmi ah cun Israel le Palestine kar kah dohnak ruangah minung 70 nak tlawm lo an thi cang ti si, Isreal lei in a thimi hi pa 5 an si i Palestine lei in a thimi hi 65 nak tlawm lo an si.\nIsrael nih hin Palestine palik le ralkap pawl an umnak hmun pawl nizan May ni 13, kum 2021 zing ah khan cunglei in a phomh tthan hna, Israel lamhlaat bomb kahnak hmang in a kah hnanak ah zung ah an hmanmi inn dot saangpi pakhat cu a cim bak in cim dih, Isreal bomb kahmi ruangah hngakchia 16 bak telh in minung 65 an thi tiah Bgaza Health Ministry lei nih thawng an thanh.\nA luan ciami May ni 11, kum 2021 ah Isreal lei nih cunglei in an rak kah hna ruangah Hamas ralhraang hna umnak inn sang pakhat zong a rak cim cang, nizan i an kahnak ah a cim mi inn chungah hin minung an um rih le um lo theih a si lo, bomb an thlaak hlaan deuh ah hin mah ka inn ah ummi vialte cu i tthial dih uh tiah ralrin an rak peng cang hna.\nHamas lei zong nih lamhlaat bomb kahnak 100 leng hmang in a kah ve hna ruangah Israel ram Ashkelon khuami pa 2 telh in minung pa 5 an thi cang ve, tutan ah Israel le Palestine kar ah a chuakmi kah dohnak hi a luan ciami kum 2014 lio ah a rak chuakmi kah dohnak hnu ah a faak bikmi dohnak si.\nIsrael Prime Minister Benjamin Netajanhu nih cun,Palestine hna nih an kan kah lengmang rih siah cun,a tunak in faktuk in leh rih an si lai tiah a chim.Credit : The Jeruslem Post


Zumh A Har Taktak North Korea Nih Coronavirus Kong An Chimmi Cu An Zum Cio Lo A Si Kho Lo An Ti Cio – Chin World News Evening\nCovid-19 zawtnak nih vawleipi a buai cuahmah lio le ram uktu cheukhat lungreithei vansang in an um lioah North Korea nih cun hi zawtnak lak in an ram a him rih nak kong ral ṭha ngaiin a chim diam ko ai.\nNorth Korea Central Emergency Anti-epidemic department director, Pak Myong Su nih cun tukum January thla ahkhan China ramah Coronavirus zawtnak hmuh a si tiah an phuan cang kain an ramri an phih/khar colh i “phikharhnak fak deuh in kal pi ding,” tiah a chim i atu tiangah hin an ram chungah zawtnak hrik a ngeimi pakhat hmanh an um rih lo tiah a chim.\nNorth Korea Central Emergency Anti-epidemic department director, Pak Myong Su nih a chim rihmi cu “ Ramri kan khar i ti lawng lei le cunglei in i pehtlaihnak zong kan phih khar dih i kan ramchung ah a rak lutmi cu kharkhumh/hrin hna in ṭha tein checknak kan tuah hnuah an thilri vialte zong sii in thianhpiak dih an si,” tiah a chim.\nCu lio ah cun mitampi nih North Korea biachimmi a zum lomi zong an rak um ve i South Korea i US Military Commander General Robert Abrams zong nih North Korea ah Coronavirus a ngeimi an hrimhrim lai tiah a ruahnak a rak chim bal cang. Asinain North Korea lei nih kan ramchung ah Coronavirus zawtnak ngeimi pakhat an um lo tiah a chim ve.


Vawlei i cuap he tahchunh mi | Radio Veritas Asia\nVawlei i cuap he tahchunh mi\nVawlei pumpi i a cuap he aalo mi thlanglei America i Amazon nelrawn le Africa i Gongo nelrawn\n37. Ram cheukhat hna ahcun lei saram, ti saram hna caah nga tlaihhla u, ramvaih hlah u timi minung hna `tihnung ral in khapnak chimmi hmun hna kha upadi ah sernak in thil umtuning hleikhunternak, nemter deuhnak hna a chuahter.\nSaram phuntling khamh zohkhenh rian`tuannak ah saram phuntling an umnak hmun hna, cimit ding `tihnung ral a tonglio mi, ahar mi saram hna, khamh zohkhenhnak tlawmte lawng a ingmi saram hna kha papekin zohfel ahaunak kong kha thiamsang hna nih biapi ah chiah in ruahnak an chuahpi.\nCheukhat hmun hna cu pawngkam kokek kilvennak caah abiapituk in siseh, abiapi mi tihram hna an hmuh i khonnak hmun hna asinak le nunnak ngei saram phungtling kha zohkhenh kilveng awk aherhnak hna ruangah cuhmun hna zohkhenh kilven awk ah papekin rian`tuan asi lai.\n38. Tahchunhnak kan chim ahcun vawlei cungah saram a phun tampi an umnak hmun hna cu vawlei pumpi i a cuap he aalo mi thlanglei America i Amazon tivapi nelrawn hmun le Africa i Gongo nelrawn hmun, dinti tampi a chuahnak hmun hna le tikhal tlang hna an si. Hibantuk hmun hna cu vawleicung ramkip le hmailei chan ci pehthar minung hna caah zeitlukin dah abiapit asi kha kannih nih kan theih.\nA linhnak hmun tupi hna an umnak hmun in kokek pawngkam thil umtu ningcang ruangah hi tupi hna bochanh in a ummi cawn le zoh ah a dihkho lomi saram phuntling hna kha kan hmuh hna. Sihmanhsehlaw cu tupi hna kha cinthlaknak lei rian`tuannak caah an hau i meikhangnak, vawlei nalhnak hna ruangah kum thlawmpalte chungah saram phuntling hna cu an cimit an lohtlau i, cuhmun hna zong cu cinthlak rian`uan awk `halo a rocar mi thetse rawn bantukin vawlei hrim ah an cangdih.\nHi hmun hna kong ruahin soiselnak etik (ethic) ah ningcangte le buaktlak tein kan chim ahau lai. Kannih cu hi hmun zohkhenh khawhnak kha hmuhsak i vawlei pumpi tahnak in ropuingai in tuah cuahmah mi `thanchonak zong kha zorter in tuak awk an `thalo bantukin ram pakhat cio nawlngeihnak hna zong kha upat in kan tlangtlak hna lai.\nNgaite ahcun Amazon hmun cu ramkip fonh aatelmi coporation bu hna i `thanchonak lawng kha `hathnemnak a pek caah cucu ramkip tlaikhipnak tangah chiahding in biatlang chuahpinak hna an chim cio.\nRamkip phu hna le ram pakhat cio in a phu hna cu hi harnak he pehtlaiin mitampi nih thil an theih venak hnga `thanghnak prokarem hna an tuahpiak i thil umtu ningcang cungah soisel tuahtannak hna tuah buin cu harnak kha fianter awk ah fektein kutsih bawmhchanh rian`tuannak hna kha kannih leikap nih kan fehter lai i thang`that conglawmh awk kan philh lailo.\nCu phu hna cu pehtlaihmi ram hna cungah aherh mi thazaang pek buin, cu ram hna in pawngkam zohkhenh kilvennak le kokek vawlei chungchuak thilri hna kha zohkhenh kilvennak hna caah `uanpiak hrimhrim dingmi `tuanvo hna caah khua uktu hna le ramkip phu hna i `thathnemnak amiak kha zohchih in lungdong loin rian`tuan piak awk an si.\n39. A rawhbak rihlo mi kokek tupi hna hmunhma ah cinthlak le dum nganpi hna an tuah i, thingkung phunkhat lawngte cinnak hna in airawlhnak hna kha hlankan `thatein kawl le cekhlatnak tuah hnuah cinmi a tlawmngai. Tupi dihlak kha thingkung, pangpar kung hna phuntling cinmi nakcha in thingkung phunkhatte lawng cinnak cu nunnak ngei saram hna nunnak caah a bawmhchanh kho lailo.\nCuve bangin a daammi vawlei hrin hna kha cinthlak rian`tuannakin eiawk rawl a chuahter khomi vawlei ah thlen in hmantik zongah hlan a rak ummi nunnak ngei saram phun tampi hna kha thihter in a sunghter khawh. Tiva thlang cheukhat hna zongah kokek pawngkam a ningcang ter mi nawncek hna ah a kheo mi kung hna a lohtlaunak hna zong thinphan awk ngaingai asi.\nA luancia mi ah Thil a Kuaimi\nKanmah ca i Khuacaan


CCN President Sinin Mipi Sinah Cakuat – Chin Community in Norway\nJune 4, 2018 ccn 0 Comments\nMiphun ah unau hna,\nNan dam lio cio a si ko lai dah! A ra lai ding July 19 – 21 khi CCN GM le mino i hawikomnak le zaanglek celhzuamnak puai tuah ding in timtuahnak ngeih a si. Cu puai tuah khawhnak ding caah concert le a dangdang in phaisa kawlnak zong fundraising commitee nih an tawlrel cuahmah lio a si. Cu a si caah fundraising commitee hna nih nan sin/inn cio an rak phak/ kai i concert ticket le angki hna in bawmh an in hal hna tikah thazaang nan rak pek cio nak lai zaangfah kan in nawl hna. A man kong ah a phu le phu lo ti hin lo tein miphun caah le fanu fapa caah tiah zawnruahnak le siaherhnak in nan rak kan bawm cio nak hnga zaangfah kan in nawl hna.\nPrevious Previous post: Facebook beskyldes for kaoset i Myanmar\nNext Next post: Vi så raskt for oss Sunde IL som en perfekt samarbeidsklubb


AN ZUAMCAWH HOI CANG HNA, RALHRANG NIH AN THANH VE CANG – The Chinlung Post\nAN ZUAMCAWH HOI CANG HNA, RALHRANG NIH AN THANH VE CANG\nAugust 21, 2021 admin Kawlram 0\nRalhrang nih mipi an lemsoi cang hna, Aungbali a paoh mi paoh nan paohmi zat in kan in pek hna lai tiah ralhrang kawlralkap nih thanhnak an tuah ve. Kawlralkap nih uknak an lak hnu ah Aungbali zuarnak lei a ttumchuk ngai cang. Ting 15000 le ting 5000 a paohmi hna zong adih lak in an pe hna lo. Asinain ting 5000 apaoh mi tu cu a dihlak in an pek hna ti asi.\nHi konghe pehtlaiin ralkap cozah nih thanhnak an tuahmi cu September nikhat in a voi 30 nak Aungbali on a si cang lai i, 70% pek an si lai. Hi zawn ah a paohmi vialte hna cu nan paohmi zat in pek nan si lai tiah an langhter. Hi konghe pehtlaiin NUG nih naite khan Aungbali an tuah ve i, minute hleinga chungah ticket 50000 an zuar manh. Nili chung ah tinghnih an zuar manh tiah theih asi. Ralhrang cozah le NUG hi an i zuamcawh ngaingai timi alang.\nRalkap minung thonghnih hrawng nih Min Aung Hlaing chuahtaak in CDM an tuah cang. Ralhrang kawlralkap hna nih nawlngeihnak an lak hnu Thlaruk chungah CDM atuahmi ralkap pawl hi minung thong hrawng an phan cang tiah an langhter. Hi konghe pehtlaiin People’s Board of Directors Lieutenant General Lin Htet Aung nih a tanglei bantuk in a chim. Ralkap bak in a rak lutmi hi minung thongkhat le zanga hrawnghrang an si i, palik in alutmi pawl he fonh hna ahcun thonghnih renglo an si lai tiah Irrawaddy thawngzamhnak ah a chim.\nPeople’s Board timi hi ralkap in CDM a tuahmi National Unity Government le CDM he attuanmi ralkap konghe pehtlaiin bawmchantu an si hna. Hi bu ah director a ttuanmi Lieutenant General Htet Aung zong hi ralkap sianginn in a dihmi a si i, Shan ramkulh nichuahlei Light Infantry Division 528 ah Tat Khwe (တပ်ခွဲ) tuanvo latu asi. Amah hi a liamcia April thla thok in CDM atuahmi a si. CDM ah a lutmi ralkap pawl chungah Colonel rank tiang a phan mi hi minung za renglo an si. Cun training apetu zong an um hna i, meithal he raltuknak hmun ah a ummi zong an i tel tiah a chim.\nRALKAP MINUNG 2000 NIH MIN AUNG HLAING AN CHUAK TAAK\nA CHUNGKHAR AN TLING TI LO, A LUNG LAWNG RAWK KO CANG LAI


298. JESUH, KA VAILAM I PUT IN ~ Chin Mission Church\n298. JESUH, KA VAILAM I PUT IN\n1. Jesuh ka vailam i put in, Zeizong kaltak in kan zulh, Rethei sifak sihmanh ning law, Nang cu ka ta na si cang. Vawlei cung sunpar lianh-ngannak, Kaa ruahchanmi a lo cang, Si-na-seh zeitluk in ka rum, Pathian cu ka ta a si.\n2. Vawlei sunpar, ka kal tak seh, Khamhbawi zong a rak kaltak, Mi lung le hmai nih an ka hlen, Sihmanhseh nang cu na ding. Maw ka Pathian, fimnak Bawipa, Ral nih an ka huat zongah, Ka cungah na hmai tlanter law, Zeizong te a ceu ko lai.\n3. Sifah retheih ing hmanhning law, Nangmah kha kan naih chin lai, Harnak zong nih ka tlunh hmanh seh, Dinhnak nuam chin ka hmuh lai. Nangmah ka sin na um ahcun, Ngaihchiat nih a ka tei lo, Nang ka sin na um lo ahcun, Lawmhnak zong a thahnem lo.\n4. Vel-ngeihnak in sunparnak ah, Zumh le thlacam in kal tuah, Zungzal vancung khua na phak tiang, Bawipa kut nih an hruai lai. Leicung na rian a dih zau lai; Na khual-tlawnnak ni hna zong; Ruahchannak cu lunglawmhnak ah, Thlacam cu thangthatnak ah.


Fb na / nan caparkip ah CDF dohnak lawngte, MAH le Rallokap ka doh na hei ti fawn. Mipi hi mihrut ah maw nan kan rel – Onlinenungak\n✍ MAH le Rallokap a hip khawhmi Cozah cu Mipi le an party in asikhawh lo. Lam apit. NLD le Rallokap kawp nakin, Amay Suh nih Mipi cozah dirh aa timh nain, a hlawhtlin lo i, tu dirhhmun hi kan phan. 2008 phunghrampi ning in cun Rallokap a control khawh mi Mipi Cozah serkhawh asilo. Amah MAH le Rallokap Party nih Uknak an tlaih zungzal kha, hmuitinh cu asi. MAH nih tuah ding mi, thimhnak ah lut aduhmi ansi kha, an langhter duh caah, Mipi Cozah thar an i ti ter.\nMAH Cu uicopa i ti ter riangmang i CDF thangchiat ter i a mualpho ter fawn. Lei (2) a ngei mi rulpuar ansi ko. Kik ah kik law law, lum ah lum law law chan asi. Kik lo lum lo cu Chin mipi nih Chak cang ding asiko. MAH le Rallokap ka doh tiah CDF dohchih cu sullam a ngeih lo i vawlei phung zong ansilo. Pa rian asilo i Nurian zong asi fawn lo. Nudok padok rian asi. Chiatha pahnih a ngeih mi ui sachu bantuk an siko.\n✍ Mipi cozah ngai ngai cu 2008 phunghrampi, MAH le Rallokap, Anaasin kip (Civil + Rallokap), an cihmih a herh. Cu lawng ah Federal Democracy asit le Mah tein khuakhan Lairelnak a um khawh ve lai. Rule Of Law timi Upadi lawng cung ah aum khawh lai. Nuhrin Covo, Tlangcungmi covo le miphun hmete covo vialte amakhan khawh mi pennak phak ding asi ve.\nRallokap Control khawh mi Mipi cozah serh awk ah ral adoh cuahmah mi CDF / CNF lei ah tanh loin lam dang aum tilo. CDF / CNF soisel thangchiat in naa lak i mah popular nak lawng na kawl ahcun lam nai palh. MAH minung nasi ko. Dalaan mangtara nasiko.Jesuh Khrih le a mission dohpah in Pathianfa kasi a timi nasi le khuachia minung Belzabuk bak nasiko.\n✍ NUG hmanh hi 2008 Constitution le Kawlrim a nam tuk caah, Rakhine, Kachin, Karen, Mon, etc nih an ei khawh lo. Organograph ah 2008 mui a ken. NUG nih EAOs an fonh khawh lo i Federal Ralkapbu an derh khawh lo cu Dr. Sa Sa santlailo ruangah asilo. NUG i Organostructure rim le Charter ruangah asi deuh. Dotlami Phunghrampi thar an chuahpi khawh rihlo caah asi deuh. Arau hlan ah a chuak fawn lai.\n✍ ICJ le ICC nih MAH an tlaih khawh bal lailo, an thah khawh bal lailo na ti maw? NUG le Dr. Sa Sa rian cu Legitimacy Strike. UN le Vawleipi ah Cozah kansi ko timi raldohnak asi. Vawleipi nih NUG cu Cozah tiah an cohlan ngawt dih. MAH cozah cu ram (4) lawng nih an cohlan. NUG nih ICC Member si awk ah sen a thuh cang caah ICC nih tuanvo an lak khawh cang.\nICJ kha pehzulh in ICC lam kal khawh asi rih. ICC Member asimi Bangladesh min in ICJ ah a kalcang. MAH le Rallokap bawizik vialte nih, an tih tuk ko mi, ICC cu maw santlailo tiah na ti ngam. Na ninghngalh tuk ee. Argentina in warran ca a lutmi hmanh a tih tuk caah, kawlram chung calut a kham mi MAH asi. Amay Suh nih ICJ ah khumzual hna hlah sehlaw, an tlaih diam cang hna. ICC araunak zong asi.\n✍ NUG rian cu Hriamnam, CDMers, Mipi Misifah bawmh etc lawng atang. Mipi Dothlennak cu kan rian kan lim cikcek fawn. Dothlennak ah level sangbikmi Weapon Strike timi Hriam Dothlennak cu CDF nih an hlawhtlin terlio. Cucu nan i thawk i CDF cu nan va doh hoi. Fb na / nan caparkip ah CDF dohnak lawngte. MAH le Rallokap ka doh na hei ti fawn.\nMipi hi mihrut ah maw nan kan rel. Pacan cuh in kan holh duh lo bia asi tihi rak theih cang law a tha, Salai Phetetum aw? NUG le Chinmi kip bochanmi CDF cu maw na singkhaw peng lai? MAH le Rallokap he aa kawpmi CDF Mara le Mara Army cu maw CDF thangchiat ding in na fawrh peng rih hna lai. Chinram dawtu le Phuntungtu si ve cang na / nan duh ahcun CDF ah nan pumpuluk le zeizong tein rak i fawnh ve cang / uh. Zaseh, a thinhung nan ka ti sual lai. By- Joseph R. Thang\nPublished in CABIA, HOME and THEIHTLEI


TRUMP NIH KUM DONGH TIANG PEK DINGIN ORDER A CHUAH CANG – The Chinlung Post\nUnemployment Benefit Zarh Khat $400.Republicans le Democrats hruaitu hna nih Federal cozah nih zarh khat ah unemployment $600 pek chapmi kongah zeizet in dah kan pehzulh lai timi kongah kap hnih lungthinnak an ngeih khawh lo caah President Trump nih zanlei ah executive order a chuah I zarh khat ah $400 in kum dongh tiang pek ding in order a chuah.\nFederal cozah nih COVID 19 ruangah rian ngei lomi hna cu zarh khat ah pandemic unemployment $600 a pek hna i July 31 ah a dih cang. Democrats pawl nih cozah bawmhnak pek than dingmi stimulus pay check cu hostage an tuah I coronavirus he a pehtlai lomi bawmhnak package i telh an duh ruangah atu tiang mipi bawmhnak pek dingmi stimulus check zong hnatlaknak an ngei kho rih lo.\nPresident executive Order ah Siangakchia students loan, leiba cawimi a karh zong kum dih tiang ruah thiam an si rih lai. Inn ngeimi hna zong leiba loan ruangah an inn in dawi khawh an si rih lai lo. Democrats nih an ukmi State pawl cu an tha tein an zohkhenh khawh lo caah Trump nih democrats nih state cozah bawmhnak tam tuk pek cu a duh lo.Credit: Salai Lairamthang\nRelchih:Kan i Funtom Lo Ah cun, Chin miphun hi kan i funtom lo ahcun tlau ding a fawite miphun kan si. Khrihfa ram kan si,kan biaknak le kan ram hi Chinmi nih kan humhim a herh. Aho nih khin dah a kan humpiak lai? Kum 70 leng tlangcungmi hna an kan nekrawt, an kan hlennak ruangah hriamtlai in i kahnak kan tonmi cung ah Chinmi lawng silo in tlangcungmi vialte lungrual tein dohthlennak kan tuah acu chinchin cang.\nParliament ah 2008 phunghrampi remh dingah Mi 45 Committee an ser i Chin pakhat hmanh an i tel ti lo, Chinmi i tel ve lo in phunghrampi an remh ding hi kan hna a tla kho cio hnga maw? Miphun ca ah kan pianthar acu cang. Chinram ah cun CNLD (Chin National League for Democracy) thapek ding i zuam hna usih. Tlangcung kan unau dang a simi Shan, Karen, Kayah, Mon, Kachin le Rakhine zong ah miphun party ah thazaang i pe dingin an i zuam cuahmah ve.\nMinung hi ahohmanh a tlamtling mi kan um lo, kan tlamtlin lonak i huppheng hna usih. Chin miphun kan sinak hi khuazei kan phak zong ah a tlau lai lo, tha kan i pek khawh lo hmanh ah i doh hna hlah usih law i bawmhchanh tu i zuam chin hna usih.Kan ram ah remdaihnak kan hmuh i Federal ram kan ser khawh nakding le kan Chin miphun le kan biaknak kan hum khawh naklai lungrual tein i funtom zuam ko hna usih. Chin miphun a dawtu kan si dih. Ahohmanh hi holhchia hmang lo tein duhsaknak tu in bia i ceih bia i ruah hna usih.Chinchin Pekthang


Iran Nih British Oil Phurtu Lawng An Tlaihpiak, President Trump Le British Foreign Secy Nih Bia An Chim Colh – Chin World News Evening\nIran ralkap nih Strait of Hormuz, Persian Gulf tipi ah British oil phurtu lawng “Stena Impero” (Stena Bulk), 30,000 tons a ritmi , crew 23 umnak cu nizan suimilam 9pm (local time) ah khan thaihpiak in hranren. Hi thil ruangah Middle East buaibainak a hnuarsuan chinchin ti a si.\nHi kongah Jeremy Hunt, British Foreign Secy nih hi bantuk international waters- i lawng thil phur bal ve lomi hren/ tlaihpiak hi (unacceptable) a si hrim lo. Buainak zualter chin cu kan duh lo, diplomatic hmangin hi kong hi buaipi kan duh, mah i a si khawh lo ahcun hi nih thil sining a fianter dih ko lai, sinain a si khawhchung in tlamtlin khawhnak kan i zuam lai” tiah a chim. Iran nih cun mah lawng (Stena Impero) nih hin “Iran’s maritime law” buar in kan nawlngaihnak chungah a rak luh ruangah, Iran Navy hna nih Iran’s Revolutionary Guard Corps kutah an pek tiah an chim ve.\nMah lawng si loin Iran nih hin nizan suimilam 7:30pm (local time) ah khan lawng dang pakhat, British oil tanker tthiamtthiam, Mesdar oil tanker tlaih dingin Iran Navy hna nih an luh hnawh nain a hnu ah an thlah tthan. Mah Mesdar oil tanker hi Norbuld Shipping UK Ltd ta tthiam a si, cun Liberian flag a zar asi. Hi kong he pehtlaiin Mike Pompeo, US Secy of State le Jeremy Hunt, British Foreign Secy hna nih Strait of Hormuz thil cang mi kawngah ceihkhannak an ngei lai.\nIran thiltuah mi kongah President Trump zong nih a timi cu Iran thiltuah mi hi pawm khawh dingmi si lo, tiin a chim ve. “US nih Britain cozah nawl ning in hma a lak lai”tiah a chim. British nih hin Iran oil tanker Grace-1 cu Gilbralter Island, Spain ram chungah a luancia mi ah khan a rak tlaihpiak i, hi ruangah Iran thinhun atu bantukin lehrulnak a si lai tiah zumh a si. British oil tanker hi Saudi Arabia ram kal ding a si.\nStrait of Hormuz – Persian Gulf ah hin June thla thawk khan nihin tiangah Oil tankers 6 tlaih a si le kah an ton tikah US nih cun Iran tuah mi lawngte si tiin a puh. Hi bantukin Iran-nih British oil tanker a tlaihpiak ruangah Crude Oil man hi 0.6% bakin a kai manh i, barrel khat ah US$ 55.63 si colh. Cu lawng si loin Brent Crude Oil zong US$ 63 per barrel si colh. US-Iran an kar ral a thawh sual ahcun vawlei cung Oil man kai in, barrel khat ah US$ 320 tiang a phan lai tiin chut si cang. Strait of Hormuz hi vawlei cung lawng hmangin oil phurh chuahnak 1/5 tling kho mi si ruangah a biapi taktak mi pakhat si.


‘Sual Man Dantatnak Na Tuar Lai’ Tiah Al Qaeda Nih Myanmar Ralrin Pek\nInnpiRamdang Thawngpang‘Sual Man Dantatnak Na Tuar Lai’ Tiah Al Qaeda Nih Myanmar Ralrin Pek\nSeptember 13, 2017 Salai Robert Ngun Sang Ramdang Thawngpang 0\nAl Qaeda ralhrang pawl nih Rohingya muslim pawl cu tanhpinak le bawmhnak pek hna dingin sawmnak an tuah i Myanmar nihhin ‘sual man dantatnak a tuar lai’ tiah tiah ralrin peknak an tuah cang tiah theih a si.\nA thar in Rohingya muslim ralzaam pawl cu Rohingya ralhrang/tapung phu nih Aug 25 ah Myanmar ralkap sakhaan le ralkap hmunhma ah tukdohnak an tuah hnu in Bangladesh ah an zaam hna i minung 400,000 deng an si cang.\nSep 11, 2001 lio US tuknak ah aa telmi ralhrang phu, Al Qaeda nih cun Myanmar ram chung um Rohingya muslum pawl cu ralkap thazaang in siseh, hriamnam in siseh bawmhnak pek hna ding an si tiah vawlei cung muslim vialte sinah sawmnak thanhca an chuah.\n“Saram bantukin kan unau a simi muslim pawl an tuahtonak hna hi dantatnak/lehrulhnak um loin liamter a si lai lo”.\n“Myanmar cozah nihhin kan unau muslim pawl an tuar cang bantukin tuarter an si ve lai”, tiah Al Qaeda phu nih cun thanhca an chuah cang ti a si.\nMyanmar cozah nih cun mipi le ralkap le palik cungah tukdohnak a tuahtu ralhrang tukdohnak le dawithawlnak kan tuah tiah an chim i khuapi chung pawl ah ralhrang nih bomb an puah kho men tiah ralrin peknak zong an tuah cang. Atu ah Al Qaeda nih thanhnak an tuah tikah lungrethei deuh ngai a si men lai.\n“Muslim kan unau hna bawmh awk ah a herhmi timhlamhnak ngeih ding le tukdohnak tuah dingin Myanmar lei kal dingin Bangladesh, India, Pakistan le Philippines i kan unau ralkap vialte kan sawm hna”, tiah Al Qaeda phu nih an chim fawn.


Zohchun Tlak Laipa: US Dollar $3000 Donation A Petu Tlangval Van Dawt Thang – Chin World News Evening\n$3000 Donation a petu tlangval Van Dawt Thang. COVID-19 ruang ah Malay le India ah Chin mi harsa in an um, AA le cozah tuk thahnak ruang ah Chin ralzam tampi bawmh an herhnak thawngpang tampi rel le theih cio asi.\nTutan ah US ram Michigan State ah a um mi tlangval Van Dawt Thang nih cozah bawmhnak ka hmuh mi chung te in ka unau Chin mi harsa bawmhbak pek ka duh ve hna ati i southern Chin IDP caah CCN sin in dollar $1000 donation a pek mi kan cohlan. Malay le India COVID-19 ruang harsa Chin mi caah $2000 cu Chin Relief Organization sin ah donation a pek tiah kan theih. Mino te nih mah tluk miphun a dawtnak cung ah upat awk a tlak tak tak i CCN zong nih upatnak kan pek.\nSouthern Chin IDP bawmhnak caah CCN nih Gofundme le a lenglei in donation a hmuh mi cu dollars $6432 asi i Hakha um CCN President sin ah 8827704.32 MMR kan kuat cang. Tuzarh weekend ah a mah pumpak bak nih an herhmi thil va phawtzamh ding in a thawh cang la. A rohhlan ah petu pumpak min list le mi harsa kanbawmh hna ning zong fiang deuh chin chin in update khawh kan rak i zuam la. Chin IDP hi caan sau harsatnak tuar dawh an si caah Gofundme hin bawmhnak cu kan cohlan peng rih ko ti zong thawng thanh kan in duh hna. Petu pakha cio nan cung ah CCN min in kan i lawntuk ti zong chimh kan duh. Gofoundme timi rak hmeh piak law bawmhnak pek khawh a si lai. Credit: Chin Cable Network Channel


Japan ram phan Chinmi nih '100Yen Charity Japan' bu an dirh | THE CHIN EXPRESS\nJapan ram phan Chinmi nih ‘100Yen Charity Japan’ bu an dirh\nJapan ram a phanmi Chinmi cheukhat nih kan miphun chungin chawva harsami hna bawmhnak caah tiin ‘100Yen Charity Japan’ timi bu an dirh.\nAn thil tuahmi le an i tinhmi a ttha kho tuk. Tlamtlinnak hmu hram hna seh.\n100Yen Charity Japan aa thoknak le tinhmi\n100Yen Chrity Japan cu Japan phan Chinmi cheukhat nih dirhmi bu a si i Kawlram ah a um i chawva lei ah harsatnak a tongmi kan Chinmi kha kan si khawh tawk bawm kho ve dingin tinhmi he 2020 /7/19 ah Japan ram, Tokyo khuapi ah sermi a si.\nBawmhnak petu chungtel a simi paoh nih a tlawmbik Zarh khat ah 100Yen ($1) pek (i thawh) a si.\nZarh khat ca in siseh a thlathla, kum khat leng ca in siseh pek cio a si.\nAn pek ciomi tangka cun chawva lei harsatnak ruangah sianginn kai/peh a harhmi, sii thlopbulnak le sizung kainak ah chawva lei a harsami hna kha kan si khawh tawk tein bawmh khawh kha kan saduhthah a si.\nMember (chungtel) sawmnak\nHarsatnak a tongmi kan miphun, kan unau Chinmi hna kha na si khawh tawk bawm ve hna dingin bawmhnak petu chungtel si ve dingin kan in sawm.\nNa pekchanhmi chawva tlawmpal nih minung pakhat i a nunning le a hmailei a sersiam khawh i minung pakhat a nunnak a khamh khawh ruangah kanmah he rak i pehtlai ve dingin toidornak he kan in sawm hna.\nRam le miphun caah kan si khawh tawk tein rian tuan tti dingah, Member si nak in rak kan tel pi ve uh tiah kan in sawm hna.\nSource: 100Yen Charity JAPAN


PHUNGHRAM NING IN AN TUAH AHCUN BIDEN CU ALO BAK LAI – The Chinlung Post\nThawngttha taktak relchih:Trump Caah Niceu Dawh. Pennsylvania ah teinak a hmuh cang. Trump hi thildik a dirpimi a si . Democratic cu sualnak a tanhmi an si ka ti zungzal. Vui za 100 in Trump president a si than lai ka ti zungzal. Cucu nan nih a chuak , mimolh ah na ka ruah men lai, nain nan hmuh te lai caan nih a vun ratpi lio ka ti zungzal. Nan nih a chuak Joe Biden cu President siding in minthatnak an ngei cang nan ti men lai, nain a tuh a si rih.\nNihin thawngpang tha cu Pennsylvania ah Trump nih teinak a co cang. Vote a hmuhmi dihlak 252 a si cang. Tu tlawmpal ah state dang a vun lakthan rih lai. Cucu khuaruah har ding zeihmanh a um lailo. Pathian khuakhan a si cang lai. Biapeh keimah hmuhnak California cu Trump nih a co lai. Ziah hrawkhrawl an tuahmi dihlak an tleih cang caah, phunghrampi nih bia a khua cang lai caah vote 55 cu Trump nih a colai a honihdah a chim keimah nih ka chim. Credit: Joseph TZT\nTHAWNGTHAR DONALD TRUMP NIH TEINAK A HMUH TTHAN CANG


Kan Umnak Canada ram ahhin, Abortion/nauhrawh hi “all stages” legal a si. Cun, Gay Marriage zong hi, Canada Province state kip ah legal a si. – Hakha Cherry\nKan Umnak Canada ram ahhin, Abortion/nauhrawh hi “all stages” legal a si. Cun, Gay Marriage zong hi, Canada Province state kip ah legal a si.\nKan Umnak Canada ram ahhin, Abortion nauhrawh hi “all stages” legal a si. Cun, Gay Marriage zong hi, Canada Province/state kip ah legal a si.\nCanada ram ahhin Khrifa, abik in Catholic an tamnak a si, nain Cozah cu, secular state a si caah, zeibantuk biaknak paoh, zalawngte in, anmah le an zumhmi biak khawhnak ram a si.\nU.S ahhin Abortion/ Nauhrawh hi 24 weeks/ 6 months hlan paoh State kip ah legal a si ve. U.S Supreme Court nih 1973 legalized/cohlanngnak an rak tuah.\nAsinain, “Red states” tiah hngalhmi, conservative an tthawnnak state 9 or 10? ahcun, 24 weeks cu, minung pei an si manh cang cu, tiah 1973 lio ah Supreme Court biachahnak cu let/overturn tuah dingin an izuam. A cheu state nih Thla 3 hlan lawng, cohlang ding tbk in an ti. Alabama State hna cu, Abortion hi totally in ban ding hi an izuam ve. Asinain, nihin tiang ahcun 1973 lio Supreme Court biachahnak ding a kal rih.\nAbortion data zoh tikah, US hi Abortion rate a tla tuk cang. 1973 in 80 hrawng kha Abortion tuah a rak tam nain, nihin ahcun Abortion rate a niam deuh ngai in an langhter. A cheu nihcun, Abortion hi kham a herh tung lo, Abortion rate pei a ttum thluahmah ko hi, an ti ve.\n“Pro-choice” a dirpitu paoh nih Nu nih a pum chung ah a ummi naute kong ahcun, amah nih Nawl a ngeih awk a si ko tiah an dirpi. A fawinak in, Women Right ah aa khumhmi a si an ti. Abik in, Nu pawchung ah a ummi naute hrawh lo ahcun, a pawitu Nu nunnak ttihnung a si ahcun, a Pawitu Nu, biachahnak/ decision ah aa hngak awk a si timi hi “Pro-choice” dirhmun cu a si.\nPro-life a dirpitu nihcun, Nu paw chung ah naute aa semmi hi thaw/nunnak a ngei vemi a si caah, amah tein aa veng/protect kho a si rih lo caah, State/ Cozah nih ven/protect a hau tiah an dirpi i, Nu paw chung ah aa semmi naute hrawh hi, nunnak lak/ Lainawng a si, zeicatiah, nunnak aa sem cangmi naute kha nunnak Nawl a ngei vemi a si timi hi, Pro-life dirhmun cu a si ve.\nHi kong hi Laimi nih kan ceih ngai ve. Miphun kip nih an ceih cio. Nain biafunnak tuah an iharh cio. Zeicatiah, a har bakmi topic a si. Abik in a tak ah tongmi caah a har khun. Example ah Kum 18 ngaknu no te nih fa a pawi sual tikah, a chung ah naute hrawh loin, amah a thi ding dirhmun hna a si tikah, mah minu caah biakhiahnak tuah piak kha a fawi ti lo.\nCucaah, Abortion le gay marriage kong hi zapi/ zaran nih fak tuk in ceih i pakhat le pakhat ituknak/ i judge nak ah hman ngam ding phun a si lo. Kan cung cio ah von tlung sehlaw, pre- choice a timi kha, pro-life a si kho i, pro- life aa timi kha, pro-choice ah icang khawh a si. Credit-Zasang Cizah\nTinhmi Ngeih Thil pakhat kha tha tein ruat law tinhmi ngei.Cu tikkah hlawh tlinlonak nih an don lai.\nBreaking Accident news A fanu le Pu Chum Ling cu January 30 zaanlei suimilaam 2:30 tluk, Hakha in


Australia Thimnak: Labor Party ka ttanh, mipem cungah dawtnak an ngei - The Chin Express\nHome Theihtlei Pawl Capar le Opinion Australia Thimnak: Labor Party ka ttanh, mipem cungah dawtnak an ngei\nMalaysia kan um lio ah Australia kal cu kan duh dih. Asinain, UNHCR nih Australia Cozah cu minung tlawm te lawng a lak. Mah hmanh cu nu pawl a case strong tak mi le unau um cia deuh lawng a lak an ti tikah Chin mi ca cun duh le duh lo zongah US ah choi dih a si.\nMalaysia ralzam community ah CRC cu Australian High Commission he tha tein peihtleihnak a ngeih caah Australia kal ding paoh cu CRC ah form phih, an case tial piak le timhtuah piak dih a si. Cucaah, June, 2011 tiang ah hin kumkhat ah case or cap in tuak ahcun minung tlawm taktak te lawng an kal kho. Case 200 tluk chung ah Chin mi lawng te an si rih lo. Miphun dang tampi an i tal rih nain 85% – 90% cu Chin kan si.\nAsinain, Australia ram ah phungningloin tilawng (boat) a phanh mi ruangah ramchung ramkhel (politics) a buai tuk i uktu party (ruling party) a si mi Labor caah thin a phang mi dirhmun in an um caah a rannak le a thli tein Malaysian Swap Deal (MSD) an tuah colh.\nVanchiat lak vanthat ah, tilawng in a phan mi pawl hi Muslim an tam caah Malaysia ah Chin ralzam Khrihfa a si mi kha dengto in Canberra biaruahnak ah lak ding in Cabinet meeting (a thlithup biaruahnak) ah bia an chah. Cucang ka te cun, Malaysia UNHCR kha an chonh hna i funding ceih lak an chap pin hna ah Chin Khrihfa pawl kha kan lak hna lai an ti.\nMah lio ah Australia Prime Minister cu Julia Gillard a si. Australia tuanbia ah a voikhatnak bik nu nih Prime Ministership a tleih a si ve.\nUNHCR nih CRC upa an kan ton i Australia Cozah nih Chin mi tampi lak an in timh hna an kan ti colh. Mah cu zei tin dah a si khawh kan ti tik hna ah UNHCR nih tam an chim ngam lo.\nAustralia Cozah lei nan zung ah an ra te ko lai an ti. Australia Cozah nawl ngei tu he atu lio Prime Minister a tlai rih mi Scott Morrison zong a rak ra. Shadow Minister for Immigration a tleih lio a si. Mah lio te hin Aussie journalists pawl nih Scott Morrison hi mipem a rem lo mi a si tiin ceih lak a kan chimh cang. Asinain, journalist a kan chimh nak in cun a pumpak le a cawlcangh ning zoh ah a let in a tha. A thang an chiat deuh vak.\nRianrang taktak in 2011 September thla bak in RST (Resettlement Interview) ah Chin mi paoh nih unau chungkhat address a pe kho paoh Australia High Commission ah a kan kuat thluah mah. A tom tom bak in a kan kuat.\nCRC kam busy ning hi chim khawh ding a si lo. Australia Cozah nih UNHCR zong $2 million a pek chap beh rih. Kumchiar te $8,79000 a bomh peng mi in $2 million a chap. UNHCR zong nih staff ceih lak a lak chap ve colh.\nAustralia ram cu boat kong an buai culh le Liberal party nih Labor dennak ah caantha a hmuh mi ramkhel kuat (political tactic) a si ve caah a den chih lawng siloin Australia ram ah a sangbik mi nawlngeihnak biaceih zung Supreme High Court an phan. Cu kar lak ahcun Chin mi cu tam tuk kan phan manh.\n(Mah laknak ah hin keimah zong kaa tel ve)\nSupreme High Court ah Malaysian Swap Deal cu an sungh pin ah le Liberal le Nationals nih September, 2013 thimnak ah teinak an hmuh caah Labor cu an sung. Asinain, Chin mi cu a thong thong in a kan lak manh.\nLabor party nih tuzarh Nirukni ah teinak ka hmuh ahcun 202 auhnak zong direct in cap 4,000 ka chap lai a ti. South East Asia bawmhnak ah $4 billions an cik mi zong kan remh lai a ti. Mah ah hin, Myanmar caah $50-75 million kar lak bomhnak ai tal chih. Scholarship program zong ka chap chih rih lai a ti. An tuah colh hrim hrim lai.\nLabor ka tanh. Aruang, mipem cungah dawtnak an ngei. An policy paoh paoh ka uar thlu le ka rem thlu ti a si lo. Minung pakhat ka sinak in mi cungah dawtnak a ngei mi le mipem mi harsa cungah dawtnak a ngei mi cu tanh lo awk an tha lo. Liberals cu UNHCR hmanh nih a huat tuk hna. Geneva meeting ka kai lio zongah Australia Cozah tuahsernak cungah an lungtlin lonak fak piin an langhter.\n_ Cattialtu: Sang Hre (Australia)


Lawmh Pi Cio Hna Usih! Pi Ngun Thluai Cin le Chungkhar nih CNF/A caah tangka tam tak tak an hlut! – Kawltu Team\nLawmh Pi Cio Hna Usih! Pi Ngun Thluai Cin le Chungkhar nih CNF/A caah tangka tam tak tak an hlut!\nLawmh a um kho tak tak si, Mipi nih upatnak kan in pek hna. Japan ram i a um mi Pi Ngun Thluai Cin le a chungkhar nih kawlram tangkaa in ting ( 100 ) CNF/A caah an hlut tiah thawng kan theih. Pathian nih thluachuahnak pe chin ko hna seh.\nCrd- Chin Cable Network Channel.\nRelchap: A Poi Ngai Cang Hih! Hakha ah Facang Cheukhat Man A Kai..!\n← Ni 2 Chung Rawlulh bakin Sandahpiahnak an ngei cuahmah!! (Uar an um kho tak tak si)\nHakha Mino Pawl Cawlcanghnak cu Uar A Um Kho Tak Tak Si..(Zaan bak ah an chuah hnawh hna) →


A Poi Ko Ralhrang Nih Thantlang Ah Thil Tha Lo Tak Tak An Tuah Than Cang E – Lai Lungrawn Post\nNovember 28, 2021 November 28, 2021 admin Myanmar News\nThantlang Ah Ralhrang Nih Inn An Khangh Than Nihin November 28, zaanlei suimilam 4:00 hrawngin ralhrang nih Thantlang khuachung hmunhnih in mei an khangh than tiah theih a si. Nizaan zongah ralhrang inn khanghnak ruangah Thantlang khuachung inn 96 a kang than cang.Nihin tiangah ralhrang nih Thantlang khuachung inn an khangh hi a voi 10 nak a si cang.\nThawngdang Myanmar ram ah Rohingya miphun hna miphun cihmih thahnawnnak he pehtlai in Min Aung Hlaing le ralhrang bawi rual tazacuaimi cu Argentina biaceihzung nih a cohlang cang i a rauh hlanah hlathlainak le biaceihnak kan tuah lai tiah an thanh cang.\nRohingya miphun hna thahnawnnak kongah Min Aung Hlaing le ralhrang bawi hna Argentina biaceihzung i taza kan cuai khawhmi hna hi tuanbia cahmai thar pakhat a si tiah Rohingyia Organization UK (BROUK) nih tuni ah cathanh an chuah colh.\nArgentina ram Buenos Aires ah a ummi biaceihzung nih Myanmar ralhrangbu hotu Min Aung Hlaing le ralhrang bawi dang hna sualnak hna cu hlathlai i biaceih dingah Nov 26, 2021 ah a fehtermi a si.\nMin Aung Hlaing le ralhrang bawi dang hna tazacuainak hi Rohingyia miphung kong tawlreltu BROUK nih November, 2019 ah khan Argentina biaceihzung ah an rak chuahpimi a si.\nBROUK hotu U Tun Khin nih “Tuni hi Rohingyia miphun hna ca lawngah si loin hmunkip i namneh le sersat a tongmi mipi hna caah ruahchannak ni a si. Argentina ram biachahnak nih miphun cihmih thahnawnnak tuahtu hna caah i thuhnak hmun a um lo ti kha a langhter. Cu bantuk fihnung sualnak hna dohdalnak ah vawleipi hi fek tein a dir ko” tiah a chim.\nCu lawng si loin “Argentina biaceihnak nih hi tazacuainak a cohlanmi hi ralthatnak le tlukruannak ah lamhmuhsaktu an sinak an langhter i kaa lawm taktak. Myanmar ah kum tampi chung sersat le thah a tongmi Rohingyia miphun hna caah dinnak timi cu tawngh khawh in a um cang. Hihi Rohingyia miphun hna caah tuanvo laknak lawng si loin ralhrang nih ruru hranghrang in ukchihmi vialte hna ca zongah a si ve. Cu hna chungah cun tukum February thla in nawlngeihnak lak hnuah nunnak a liammi, hliam a tuarmi, sersat a tongmi le ahohmanh nih theih lo/hmuh loin thahnawnmi hna rammi vialte zong an i tel” tiah BROUK hotu U Tun Khin nih cun a chim fawn.\nRakhine ramkulh ah a ummi Rohingyia miphun hna cungah Myanmar ralhrangbu nih kum tampi chung sersatnak an tuah cang. Kum 2017 ah Myanmar ralhrang hna nih tualchung ah a chia bikmi thahnawnnak an tuah i Rohingyia miphun sing 8 drawing Bangladesh ah an zam. Cu lawng si loin tlaihhrem, vuak, harem le thah a tongmi tampi an um.\nArgentina biaceihzung cu International Criminal Court (ICC) he pehtlaihnak ngei in ralhrangbu hotu hna tazacuaimi kong zongah ruahnak an i cheu, an i bawm tiah theih a si. Ralhrangbu cu Rohingyia miphun thahnawnnak kongah Gambia ram nih International Court of Justice (ICJ) ah taza a cuai cang. Ref: Reuter\nTheihternak : The Chin Post nih kan tialmi thawngpang le ca dangdang hna hi kanmah chimh hmasa loin zalong tein lak khawh a si ko. Asinain kan thawngpang le ca dangdang a la mi hna nih Credit: The Chin Post ti te hi kan tialpiak hram u. Cheukhat cu Credit an kan pek lengmang ko nain cheukhat cu an kan pe duh bak lo. Cun cheukhat cu thawng kan laknak media Credit kan pekmi lawng an langter fawn. Rethei ngai in kan tialmi kha fawitein tangka laknak ah nan hman khawhmi cu a tha tuk ko. Credit pek tu cu kan philh ti hram


Thazaang lak ding Mithiang Maria Tuanbia Tawi | Radio Veritas Asia\nIzipt ram ah Pathianbia chimtu Mithiang nu Maria i a nun can ziaza cu sual nak chungin aa ngeihchih than mi hna caah zohchunh awk tlak ngai mi nunzia dawh a si. Amah cu a ngakchiat lio tein thatlonak lam a zulmi a rak si i a ziaza thatlonak nih khuachung mi vialte kha thatlo nak lam hmuh sak tu a si tiin Alexzandar khua chung misual cazin ah an chiahmi a rak si. Nikhat cu vailamtah Teinak puai nganpi tuahnak nithla a vun phan; cutikah Palestine ram leiah Pathian biak dingin a kalmi mibu sangphawlawng cit in a ra mi hna kha a hmuh hna; an sin kal ve ding in a lung chung in a hung chuak. Cu ti kal ve a duhnak cu Pathian biak kha siloin hmuh duh le theih duh men ah va kal ve khi a si ko.\nCun Maria cu aa thawh ve. Jerusalem khua hlipi kam ahcun Tilawng cu aa din. Cu ahcun lawng i a cuan mi vialte cu an tum dih hna i khulrang in puai tuahnak lei ah cun an kal cio. Vailamtah teinak Biakinn pi chungah cun an lut hna. Minu Maria zong cu mipi hnu zulh in biakinn chung luh ve dingah a kal ve, innka hram a phak ahkhin hmuh khawh lomi kut nih Maria cu a tlaih thup ko. Heh tiah Biakinn chung luh cu aa zuam len. Sihmanhsehlaw hmuh lomi kut nih cun a kham caah a lut kho lo. Cu tikah Maria nih cun hi bantuk tihnung mi thil le khuaruahharnak cu zeidah a si hnga tiah a ruat len. Chikhat te ah a lung a hung fim i ka sualnak le ka thatlonak ruangah hi thil ka tawn hi a si tiah a theih.\nCutikah Maria cu a pawngkam le cunglei cu a vun zoh. Amah kha deng deuh in a rak zoh mi a thianghlim mi Mary Pathian nu zuk kha a hmuh. Cu ahcun a nunnak cu ning zahnak in a khat dih i a sualnak vialte caah ngaihchihnak mitthli he a tap. Mary zuk hmai ahcun a khuk aa bil i ka Nu na zaangfahnak cu ka hmuhsak than ko. Ka nunnak hi kaa remh cang lai, sualnak zong ka tuah ti lai lo tiah biakamnak tuah in thla a cam. Cu hnu ah Biakinn pi chungah cun a lut kho.\nBiakinn chungin an hun chuah pah ah Mary zuk hmai ah cun lawmhnak bia a chim than. Ka Nu na zaangfahnak cu na ka hmuhsak cang. Zeidah tuah seh ti na ka duh tiah khuk bil in a hal. Cu tikah Nu Mary zuk chungin aw pakhat a hung chuak mi cu, Jordan tiva ral ah khan va kal law cuka ahcun na tuah ding cu chimh na si lai tiah a ti. Cu bia cu a theih tikah ka sualnak caah sual ngaihchihnak le sual dantatnak in awk a si ti kha a hngalh. Cu ni ahcun Thetse ramcar ah a va kal i sualngeihnak caah siseh sual dantatnak caah siseh, a ra laimi caan ah mitampi nih sual ngaihchihnak an ngeih i Pathian an theih khawh nakhnga ding caah Pathian nih a timh piakmi caan ning tein, cu ka hmun ahcun amah lawngin a va um.\nMaria cu a ra laimi hna caah zohchunh aw tlak si ding in a nunnak kha thlacamnak le Pathian bia chimphuannak in caan a rak hmang i a thihnak zong hi thihnak tha a rak thi mi a si.\nA TIAL TU-------------- Saya Albert Cung Nawl


Aung La Nsang nih round 1 ah Ataides cu a teicolh, SAC phu bawmhnak kong ah anmah SAC dirkamhtu an vuivai. – Thechinlandtoday\nAung La Nsang nih round 1 ah Ataides cu a teicolh, SAC phu bawmhnak kong ah anmah SAC dirkamhtu an vuivai.\nadmin July 30, 2021 Leave a Comment on Aung La Nsang nih round 1 ah Ataides cu a teicolh, SAC phu bawmhnak kong ah anmah SAC dirkamhtu an vuivai.\nSingapore ram ah tuah mi ONE Championship MMA, Middle Weight ah Aung La Nsang nih Brazilian pa Ataides cu round 1nak ah a teicolh.\nJuly 30, Falam ah COVID-19 in Pu Lian Zam (kum 55) mual a liam. July 30 tiang Falam Peng chung ah COVID-19 in minung 41 mual an liam cang.\nSAC phu bawmhnak kong ah anmah SAC dirkamhtu an vuivai, SAC phu nih Zungmawi minung 30, pakhat ah Ks.1,000,000 cio le ei ding pawl an bawmh hna i SAC phu dirkamhtu cheukhat nih an vuivai. Ralkap caan saupi a tuan i kutkiak le kekiak tampi an um. Asinain an bawm hna lo i Zungmawi minung (Artists) pawl tu cu an bawmh hna tiin an purhdah hna i an zai. Hihi July 27, Yangon ah kumkhua upa cang mi Artists minung 30 an bawmh mi hna in aa thok mi a si. Ayeyarwaddy times.\nAsinain an bawm hna lo i Zungmawi minung (Artists) pawl tu cu an bawmh hna tiin an purhdah hna i an zai. Hihi July 27, Yangon ah kumkhua upa cang mi Artists minung 30 an bawmh mi hna in aa thok mi a si.\nJuly 30 ah Hakha sii-inn in minung 10 an tum than, a dam mi dihlak 249 an si cang, Nihin July 30 ah COVID-19 zawtnak in Hakha sii-inn ah aa thlop mi minung 10 cu damnak an hmu i sii-inn in an tum, nihin tiang a dam mi dihlak 249 an si cang tiah kan theih. Cun, nihin zong Hakha sii-inn ah COVID-19 check a si than i check mi 15 chung ah 9 an zaw. Dawrhlun (ပရရဝန်ထမ်း) in 1 Pyidawtha in 1, Dawrthar in 4, Hakha University in 4 an si, tiah HCMF Secretary Rev. Dr. Stephen Lian Hup Ling sin in theih a si.\nHakha Minung 20 Checkmi Lak ah Minung 12 sin in COVID-19 Zawtnak an Hmuh Hakha ah SAC nih Tuluk Ser COVID-19 Runvennak Sichunhnak an Tuah →\n← Myanmar Military Council Ralkap Pilot 10 Pakistan-ah Jetfighter mawn Zir


Kan Lai Paih Phunglam (Rule) Thlen A Hau: Salai Mang Hre Lian – THE CHINLAND POST\nKan Lai Paih Phunglam (Rule) Thlen A Hau: Salai Mang Hre Lian\nTulio cu World Paih Champion Rung Lian Ceu nih a ka runh ko. Uar um kho tuk. Nungak si cun thihhnawh phu a si. Lai paih man a ngeihnak zong a vun santer deuh. USA um Laimi cingcing an si ko. Zeipaoh nan thil tuah phungphai a tlai, zoh nan dawhter i mual an ngeiter. Kan miphun sinak muru an thanchoter i mual an ngeihter. Kan miphun chung in kan i ngeihmi lentecelh ah paih hi a sunglawi bik in a tla cang. Cucu zeitindah kan ramkip tiang kan pemh khawh lai ti ruah a hau.\nRamkip tiang kan laipaih lentecelh kan pemh khawhnak ding ahcun paih phunglam (Rule) thlen a herh tiah ka ruah.\nKeimah hmuhtonmi ka chim ahcun;-\nPaih hi ka uar bal lo. Zohding zong ah ka ruat bal lo i lentecelh phun zong ah ka ruat lo. Ruah lopi in 2014 kum (2015 si maw dek) i Hakha Chin Miphun Ni ah avoi khatnak ka zoh. Van Ram Or (pa hme te) aa paimi ka hmuh in paih zoh nih a ka lem. A rau lo. Amah nak pa nganpipi zong dawh taktak in a tengh colh hna. Mi a tenghning le teining cu aa dawh taktak. Pakhat he i pai ah voithum i paih si kaw, minutes 10 chung ah a tei dih peng hna. Minung 27 (26 dek si) a tei hna i bual a co. 2017 kum Falam ah minung 24 a tengh rih hna i minung pakhat a tei hna khi minutes 10 a rau lo. Naitan Hakha i Rung Lian Ceu nih Hakha pa tthawngthawng a tei hna bantuk kha a si. Khakha a zoh a nuam. A zohtu a kan hip deuh. Cu thawk in paih zoh nih a ka lem i ka zoh tawn.\nDonghnak USA nih tuahmi World Paih Champion ka zoh. Rung Lian Ceu le Uk Ling Thang an i pai. An phungpai ah Round 3 i paih a si. Round (1) ah minute 10 a rau. Mah chung ah i tei lo ahcun ttangkawp in pai i aa teimi nih tei a si. Round (3) a simi Minute (30) tiang an i pai i an i tei lo. World Paih Champion a si nain zoh ah thazaang ze (boring pahmi a lo). An ila bal lo. Paihbual lawngte mintue 30 chung an hel ti tluk a si. Ttangkawp in second 5 hrawng lawng kha a si ko. A dang minute (30) cu zoh a phutnak a tlawmte tiah ka ruah. Kha bantuk in kan ipaimi kha paih kong a thei bal lomi, a zoh bal lomi ramdang mi nih zoh hna sehlaw a sawhsawh (boring) tuk an ti ko lai. Cucaah hi tluk aa dawhmi le lentecelh tha a simi kan Lai paih hi vawlei cul in kan pemh khawh nakding ah phungphai kan thlen cu a herh tiah ka ruah.\nZeitin kan thlen lai: – (paih kong a thei bal lomi nih ka hei ruahmi)\n1. Paih i teinak a muru cu itengh a si. Aa tenghmi nih tei cun tei a si. Hi cu a phung muru a si. I tlaih zungzal ding. Nain …\n2. Round (1) ah minutes (5) lawng a caan i la seh. Zatlang paih cu round (3) siseh ko seh. Zuam cawh paih cu Round (5) siseh. Tennis tuk zong round (5) le round (3) in a um ko. Ttaangkawp timi hi um hlah seh. Mah round chung in voikhat a tenghmi paoh nih tei siseh. I tengnh a um lo ahcun Judge asiloah Refree a tuanmi nih an ipai dan, an i lakdan le an cawlhcangh dan in a mark pek in teinak pek si ko seh. A teitu kut thlirter kha si ko seh.\n3. Paih caah Judge tuan zong hi a sawhsawh ah ruah ding a si lo. Judge nakin a zohtu le announcer a tuantu hna khi mipi a hip (influence) deuhmi a lo tawn. Nawl ngei deuhtu an lo tawn. An i thlak tuk. Hihi lentecelh ahcun phunglam a tlai lo ngaimi a si. Judge a ttuantu ding hi paih caah Judge tuahnak Certificate a ngahmi si hna seh. Cu Certificate pe kho ding cu CACC tibantuk an um kho. Lianhhngan in kan paih kan thanchoter lai ti ahcun cu bantuk in bu a um a herh. Lentecelh paohpaoh ah Judge tuannak nawl hi Certificate a ngeimi si a hau dih. Cu ngeihnak ah biatakte in an i zuam. Kan Lai paih kan thanchoter lai ti ahcun CACC nih tlangtlak in le lung i rual in cu bantuk bu le FIFA bantuk in Lai Paih a kan tlangtlak kho ding bu lungrualte in ser a herh.\n4. A cung ka langhtermi bantuk tlam a tlin khawhnak ding caah Laipaih kong a hngalmi, a thiammi vialte sawm in tonnak (Conference) ngeih, catluan hna chuahpi in a thawngmi bu kan dirh ahcun kan Lai paih hi a tthangcho lai i vawleicung nih uarmi lentecelh phun khat ah aa chuah kho hrimhrim lai. Phungphai fek taktak ser in miphun dang nih an cawn thiamnak ding ah hmunhma le cawnnak hrim ser a hau.\nLai paih lei tlangtla tu kan pa le kan ule nih kan laipaih a thanchonak caah phunglam muru ahran thlaknak caah ruah a herh ngaingai tiah ka hmuh. Cucaah bawmchantu le ruahnak a chuahter kho tu a si phum hnga maw tiah ka hun ttial vemi a si.\n(Catialtu Salai Mang Hre Lian hi Fidi Foundation (The Chinland Post) ah Executive Director a tuanmi si. Atu hi Thailand khualipi Bangkok i Mahidol University ah M.A in International Human Rights a cawng cuahmah liomi zong a si.)\nPrevious Hma Dung Bik Dawtmi Sin Cakuat\nNext Mah Duh Zawng “Democracy”; Pi Suu Kyi Le NLD Cozah: Salai Sang Hnin Lian


Tuzaan Suimilam 8 Ah Kalaymyo A Panh Mi Ralhrang Motor 38 Cu Netchawng Khua An Lut Meithal An Puah Pah Thluahmah - Chin Eleven News\nMin Aung Hlaing Ralhrang pawl cu Gangaw in Kalaymyo lei an ra tiah theih a si. Cu kong he pehtlaiin ralhrang a ra mi hi Motor 38 cu tuzaan zaan suimilam 8:00Pm ah Natchawng khua an phan i khuachung an luh pah ah meithal an puah thluahmak tiah theih a si. Mah ralhrang hi chimram panh dingin a ra mi si dawh an si caah Kalay PDF/CDF ralring tein um uh. Mipi zong ralring tein um uh tiah min langhter duh lomi pakhat nih a chim. Zalen media zong nih an tar.\nRelchap:Ralhrangbu Kut tuarin nunnak liammi 1000 Leng an si cang Ram pakhat runvennak lei bawizik a si mi Min Aung Hlaing nih mipi thim mi cozah kut in nawlngeihnak a lak hnu February 1 in August 18 tiang ralhrangbu kut tuarin nunnak a liam mi cu 1000 leng a kai cang.\nRamkhel thongtla hna bawmchanhtu phu AAPP nih record a tuah ningah ralhrang rallokap le a kuttang palek le ralhrangbu chungtel hriamtlai phu hna kut in nunnak a liam mi 1006 an si. Sualphawt in an tlaihmi hna 5730 an si i, an tlaihmi hna lakah thong an thlak mi 255 an si. Thongtla mi chungah kumtlinglo mi ngakchia 2 telin minung 26 cu death penalty pek an si.\nRalhrangbu nih tlaih dingin an thanh ruangah a zaam mi (1984) an um.Mah hna chungin minung 39 cu thi dingin thanh mi an si caah ralhrangbu nih death penalty a pek mi hna hi 65 an si cang tiah AAPP nih a langhter.\nAAPP nih cazin an khumh mi hi anmah nih an phak tawkin an tuah mi a si caah a taktak ah a thi mi hi hi nak in an tam deuh kho men lai tiah ruah a si. AAPP nih August 18 ni ah a thanh mi cazin cungah ralhrangbu nih zeihmanh bialehnak an tuah rih lo nain ralhrangbu nihcun mah cazin hi an pawrh mi a si tiin a chim peng mi a si.\nAtulio ah ramchung hmunkip tluk ah ralhrangbu le mipi ralkap kar kahdohnak a um ruangah himnak kawlin a zaam mi mipi tampi an um. Khattalei ah covid-19 third wave ruangah mipi tampi nunnak a liam cang caah ram dangdang nih ramchung kahdohnak cu ngol ding le covid-19 runvennak rian tha deuhin kal pi dingin an nawl.\nA msinain ralhrangbu nih tlangcung hriamtlai hna umnak lei ah thazaang a chap pin ah a kuttang hriamtlai phu hna zong biatak tein cawnpiaknak a pek tiah theih a si.


GF Thihnak Nih Zeibantuk Thlennak/Change Dah A Chuahpi Lai? By Zasang Cinzah – Chin 11 News\nGF Thihnak Nih Zeibantuk Thlennak/Change Dah A Chuahpi Lai? By Zasang Cinzah\nGF thihnak nih zeibantuk thlennak/change dah a chuahpi lai? Anmah Minneapolis ahcun City council pawl lakah Police department hi hrawh/disband tuah ding a chim cuahmahmi an um. Police Department hi hloh/abolish tuah tak hna sehlaw zeidah a lawh hnga? A safe deuh lai maw?